title: Menelik II

text: Menelik II syntyi Ankoberissa vuonna 1844. Hän oli Shoan kuningaskunnan perustaneen Sahle Selassien pojanpoika ja syntyjään nimeltään Sahlé Mariam. Etiopian keisari Tewodros II valtasi Shoan ja Menelik vietiin äitinsä kanssa Tewodrosin pääkaupunkiin. Menelik nousi lopulta Shoan kuvernööriksi, mutta ajautui ristiriitoihin keisarin kanssa Tewodrosin epäillessä hänen liittoutuneen kapinaa suunitelleiden alueellisten hallitsijoiden kanssa. Menelik vangittiin, mutta hän onnistui pakenemaan ja kruunautti itsensä Shoan kuninkaaksi. Shoan hallitsijana Menelik harjoitti politiikkaa, joka leimasi sittemmin koko Etiopian politiikkaa hänen noustuaan keisariksi. Shoa tasapainoili diplomaattisesti ulkovaltojen, kuten Yhdistyneen kuningaskunnan, Etiopian alueellisten hallitsijoiden ja Sudanissa hallinneiden mahdistien, välillä. Etiopian ortodoksisen kirkon ohella islamiin ja paikallisiin perinteisiin uskontoihin suhtauduttiin vapaamielisesti. Menelik piti myös maansa nykyaikaistamista ehdottoman tärkeänä Euroopan valtioiden muodostaman uhan takia. Niinpä hän esimerkiksi modernisoi armeijaansa hankkimalla aseita Italiasta ja Ranskasta ja palkkasi eurooppalaisia sotilaita kouluttamaan miehiään. Hän soti myös naapureitaan vastaan laajentaen Shoan kuningaskunnan rajoja.


title: Menelik II

text: Tewodros II:n kuoltua valtaan nousi Johannes IV, jonka Menelik yritti aluksi syöstä vallasta. Menelik ja Johannes pääsivät kuitenkin lopulta sopimukseen, jonka mukaan Menelik tunnusti Johanneksen ylivallan tämän puolestaan nimittäessä Menelikin seuraajakseen. Johannes IV yritti puolustaa maataan Italiaa ja Sudanin mahdisteja vastaan, mutta hän kuoli vuonna 1889 taistelussa jälkimmäisiä vastaan. Menelik II kukisti nopeasti nykyaikaisin asein varustetun armeijansa avulla keisariuttaan vastustaneet paikalliset ruhtinaat, mutta ei uskonut kykenevänsä puolustamaan maataan Italiaa vastaan. Niinpä hän pyrki neuvottelemaan näiden kanssa ja solmi Wichalen sopimuksen, jolla hän hyväksyi Italian aseman Eritreassa. Sopimuksesta tehtiin kaksi versiota, toinen italiaksi ja toinen amharaksi. Näissä kahdessa versiossa oli ilmeisesti huomattava ero italiankielisen tekstin tehdessä Etiopiasta Italian protektoraatin amharankielisen puolestaan taatessa maan itsenäisyyden. Tämän tajuttuaan Menelik II vastasi hylkäämällä sopimuksen ja hankkien lisää aseita Ranskasta ja Venäjältä. Italia vastasi tähän puolestaan lähettämällä Etiopiaan sotasankari Oreste Baratierin johtaman armeijan, mikä aloitti ensimmäisen Italian–Etiopian sodan.


title: Menelik II

text: Menelik II kokosi italialaisia vastaan 200 000:n miehen armeijan, joista monet oli aseistettu nykyaikaisilla kivääreillä. Baratieri saavutti aluksi joitakin voittoja etiopialaisia vastaan, mutta huomasi pian olevansa eristetty vastassaan huomattavasti suurempi etiopialaisarmeija. Molemmat osapuolet kaivautuivat asemiinsa, mutta Italia painosti Baratieria hyökkäämään ja tästä seurasi Adowan taistelu 1. maaliskuuta 1896. Italialaiset hävisivät ja menettivät lähes 10 000 miestä 20 000:n miehen vahvuisesta joukostaan. Sadat päätyivät sotavankeuteen. Vankeja pidettiin Menelikin uudessa pääkaupungissa Addis Abebassa, kunnes Italia suostui maksamaan heistä lunnaat. Näin suuri voitto afrikkalaiselle valtiolle oli ennenkuulumatonta ja suuri nöyryytys Italialle. Menelik II käytti voittoa hyväkseen solmimalla sopimuksen, joka takasi Etiopian itsenäisyyden. Monien etiopialaisten pettymykseksi hän ei kuitenkaan neuvotellut Italian vetäytymisestä kokonaan, vaan salli näiden pitää Eritrean.


title: Menelik II

text: Voittonsa jälkeen Menelik II:n luona kävi diplomaatteja lähes jokaisesta Euroopan valtiosta ja samalla hän jatkoi maansa nykyaikaistamista. Maahan rakennettiin teitä, siltoja, rautateitä, sairaaloita, kouluja ja jopa hotelleja. Menelik II edisti myös länsimaisen teknologian ja lääketieteen käyttöönottoa. Tämän lisäksi tärkeää oli vallan keskittäminen keisarille ja tämän valitsemille virkamiehille. Monet näistä uudistuksista jäivät kuitenkin lyhytikäiseksi. 1900-luvun alussa Menelik alkoi kärsiä halvauksista, joiden takia hänestä tuli yhä enenevissä määrin toimintakyvytön. Menelik nimitti seuraajakseen pojanpoikansa Lij Iyasun ja pysyi itse vallassa kuolemaansa saakka vuonna 1913 lähinnä keisarinna Taitun avustuksella. Menelikin kuoltua Addis Abebassa Iyasu hallitsi vain muutaman vuoden, kunnes hänet syöstiin vallasta vuonna 1916. Tätä seurasi Etiopiassa hajanaisuuden aika, joka päättyi vasta Haile Selassien valtaannousuun 1920-luvulla.


title: Roniel Iglesias

text: Roniel Iglesias Sotolongo (s. 14. elokuuta 1988 Pinar del Río) on kuubalainen amatöörinyrkkeilijä ja olympiavoittaja. 177 senttimetriä pitkä ja 64 kilogrammaa painava Iglesias kilpailee kevyessä välisarjassa.


title: Roniel Iglesias

text: Iglesias saavutti olympiakultaa vuoden 2012 kesäolympialaisista Lontoosta kevyestä välisarjasta. Vuoden 2008 kesäolympialaisista Pekingistä Iglesias saavutti pronssia samasta sarjasta yhdessä Ranskan Alexis Vastinen kanssa. MM-kilpailuista Iglesiasilla on kultaa vuodelta 2009 ja Pan-Amerikan kisoista vuodelta 2011. Hänellä on myös yksi Keski-Amerikan ja Karibian -mestaruus.


title: Roniel Iglesias

text: Iglesias tunnetaan lempinimellä "Pirolo".


title: Ben Crenshaw

text: Ben Daniel Crenshaw (s. 11. tammikuuta 1952 Austin, Texas) on yhdysvaltalainen entinen ammattilaisgolfaaja.


title: Ben Crenshaw

text: Crenshaw on kaksinkertainen Masters-turnauksen voittaja.


title: Ben Crenshaw

text: Crenshaw aloitti ammattilaisuransa vuonna 1973, ja voitti heti ensimmäisen ammattilaisturnauksensa.


title: Ben Crenshaw

text: Masters-turnauksen Crenshaw voitti vuosina 1984 ja 1995. Ryder Cupissa Crenshaw oli pelaajana mukana neljästi, ja viidennellä kerralla hän oli ei-pelaava kapteeni.


title: Ben Crenshaw

text: Crenshaw valittiin vuonna 2002 Golfin Hall of Fameen. Hän pelasi vuonna 2015 44:nnen ja viimeisen kerran Masters-turnauksessa.


title: Laulu meille kahdelle

text: Laulu meille kahdelle on vuonna 1984 ilmestynyt Yön kolmas single, joka oli ensimmäinen julkaisu yhtyeen toiselta albumilta "Nuorallatanssija". Sen B-puolella on Jussi Hakulisen laulama kappale "Syödään, juodaan ja rakastellaan", jonka studioversiota ei ole myöhemmin julkaistu muualla kuin vuoden 1998 kokoelma-albumilla "Yön pimeä puoli." Kappaleen liveversio on mukana levyllä "...ja tapahtui niinä päivinä" (1984).


title: Laulu meille kahdelle

text: Single äänitettiin maaliskuussa 1984, kun yhtye oli juuri noussut listojen kärkeen marraskuussa julkaistun esikoisalbuminsa "Varietee" myötä. Se nousi listoille heti ilmestyttyään toukokuussa 1984 ja oli korkeimmillaan Mitä Suomi soittaa -listalla sijalla 7, Seura-lehden kokoamalla singlelistalla sijalla 5 ja Suosikin listalla sijalla 8.


title: Laulu meille kahdelle

text: Suvi Teräsniska on tehnyt singlen nimikappaleesta version albumilleen "Hän tanssi kanssa enkeleiden", joka ilmestyi vuonna 2013.


title: Mike Weir

text: Michael Richard "Mike" Weir (s. 12. toukokuuta 1970 Sarnia, Ontario) on kanadalainen ammattilaisgolfaaja. Hän on yksi ammattilaiskenttien harvoista vasenkätisistä pelaajista.


title: Mike Weir

text: Weirin paras saavutus on Masters-turnauksen voitto vuodelta 2003. Yhdysvaltain avoimessa turnauksessa hän sijoittui kolmanneksi vuonna 2003 ja neljänneksi vuonna 2004. Yhteensä Weir on voittanut 15 ammattilaisturnausta, joista kahdeksan PGA Tourilla.


title: New Balance

text: New Balance Athletic Shoe Inc. eli New Balance on yhdysvaltalainen vuonna 1906 perustettu, nykyisin yksityisomistuksessa oleva yritys, joka keskittyy pääosin jalkineiden valmistukseen. Yhtiön päämaja sijaitsee nykyisin Bostonissa, Massachusettsissa. Vuonna 2009 yhtiöllä oli 3 908 työntekijää ympäri maailman.


title: New Balance

text: William J. Riley, brittiläinen maahanmuuttaja, perusti New Balancen vuonna 1906 nimellä New Balance Arch Support Company. Vuodesta 1991 lähtien New Balance on tuottanut suurin piirtein 40 miljardia dollaria. Pelkästään vuonna 2012 yhtiön tuotto oli 2,29 miljardia Yhdysvaltain dollaria.


title: New Balance

text: Vuonna 2004 New Balance osti vuonna 1992 perustetun urheiluvälinevalmistaja Warrior Sportsin, joka on toiminut myös vuodesta 2012 perinteikkään englantilaisen jalkapalloseuran Liverpool FC:n paitojen valmistajana. Helmikuussa 2015 New Balance kuitenkin solmi vuodessa Liverpoolille 25 miljoonaa puntaa tuottavan sopimuksen, jolla yhtiö itse valmistaa Liverpoolin pelipaidat kaudesta 2015-2016 lähtien. Paitasopimus Liverpoolin kanssa on yhtiön ensimmäinen välinevalmistussopimus jalkapallojoukkueen kanssa, ellei Warrior Sportsia lasketa.


title: New Balance

text: New Balance valmistaa pelivarusteet myös Australian Football Leaguessa pelaavalle aussifutisseura Melbourne Football Clubille. Lisäksi yhtiöllä on sopimus myös pyöräilytalli Cannondale-Garminin kanssa.


title: New Balance

text: Nykyisin New Balance valmistaa pääosin jalkineita moneen eri urheilulajiin. Lisäksi yhtiöllä on myös työ- ja vapaa-ajankenkiä sekä erilaisia vaatteita, kuten paitoja ja housuja, eri tarkoituksiin.


title: Häät (Yön kappale)

text: Häät on vuonna 1984 ilmestynyt Yön toinen singlejulkaisu yhtyeen albumilta "Nuorallatanssija". Sen B-puolella on Jussi Hakulisen laulama kappale "Antakaa heidän juosta", joka on myöhemmin julkaistu kokoelmalla "Yön pimeä puoli" (1998). Single nousi listoille heti ilmestyttyään lokakuussa 1984 ja oli korkeimmillaan Mitä Suomi soittaa -listalla sijalla 7, Seura-lehden kokoamalla singlelistalla sijalla 11 ja Suosikin listalla sijalla 9.


title: Häät (Yön kappale)

text: Levyn kannessa on Walesin prinssi Charlesin ja prinsessa Dianan kihlajaiskuva vuodelta 1981.


title: Tuure Mentula

text: Tuure Adam Mentula (21. lokakuuta 1915 Suomenniemi – 17. joulukuuta 1998) oli suomalainen diplomaatti. Hän oli oppiarvoltaan lakitieteen lisensiaatti ja työskenteli suurlähettiläänä Canberrassa 1969–1975 sekä Bangkokissa ja Jakartassa 1977–1982.


title: Stavronikítaksen luostari

text:
Stavronikítaksen luostari (, myös "Stavronikitan luostari") on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Stavronikíta on sijalla viisitoista.
Stavronikítaksen luostari on perustettu alun perin mahdollisesti jo 900- tai 1000-luvulla. Sen perustaja oli mahdollisesti nimeltään Niketas tai Stavroniketas Nikeforos. Luostari taantui 1100-luvulla. 1200-luvulla siitä tuli Koutloumoúsin luostarin sivuluostari ja 1500-luvulle tultaessa se oli Filótheoksen luostarin alaisuudessa. Konstantinopolin patriarkka Jeremias I perusti luostarin uudelleen noin vuonna 1540–1542. Luostarissa oli suuret tulipalot vuosina 1607, 1741, 1864, 1874 ja 1879, joiden jälkeen se on aina rakennettu uudestaan. Nykyisin luostari on Athoksen pienimpiä. Vuonna 2011 siinä oli 39 asukasta.


title: Stavronikítaksen luostari

text: Luostari sijaitsee Athoksen niemimaan itärannikon keskivaiheilla. Se on rakennettu noin 50 metrin korkeuteen merenpinnasta laskettuna. Luostari muistuttaa ulkoisesti linnoitusta muureineen ja torneineen. Luostarin pääkirkko ("katholikon") on rakennettu 1540-luvun alussa, kun luostari perustettiin uudelleen. Se koristeltiin maalauksin vuonna 1546. Kirkko on omistetetty Pyhälle Nikolaokselle. Luostariin kuuluu neljä kappelia sen sisäpuolella ja kaksi ulkopuolella sekä useita keljoja ja erakkomajoja. Luostarin kirjastossa on 171 käsikirjoitusta ja suuri määrä painettuja kirjoja.


title: Stavronikítaksen luostari

text: Stavronikítaksen pohjoispuolella linnuntietä noin kahden kilometrin päässä sijaitsee Pantokrátorin luostari ja eteläpuolella noin 2,5 kilometrin päässä Ivíronin luostari.


title: Xenofónin luostari

text:
Xenofónin luostari (, myös "Ksenofonin luostari", "Ksenofontoksen luostari") on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Xenofón on sijalla kuusitoista.
Xenofónin luostari on perustettu 900- tai 1000-luvulla. Luostarin perustaja oli Pyhä Ksenofon, josta luostari on saanut nimensä. Luostari kärsi merirosvojen hyökkäyksistä 1200-luvulla. 1500-luvulla suuri osa luostarin munkeista oli slaaveja. Myöhemmin luostari taantui ja kärsi pahoista taloudellisista vaikeuksista. Samalla se siirtyi idiorytmiseen kilvoittelutapaan. Luostari perustettiin uudelleen 1700-luvulla ja palasi kinobioottiseen elämäntapaan vuonna 1784. Vuonna 2011 luostarissa oli 72 asukasta.


title: Xenofónin luostari

text: Luostari sijaitsee Athoksen niemimaan länsirannikon keskivaiheilla. Luostarin nykyinen pääkirkko ("katholikon") on rakennettu 1700–1800-lukujen taitteessa. Sen kellotorni on rakennettu vuonna 1864. Myös luostarin vanha, Pyhälle Yrjölle omistettu pääkirkko on säilynyt. Se on rakennettu alun perin 1000-luvulla, joskin sitä on muutettu myöhemmin usein. Luostarin alaisuuteen kuuluu sivuluostari Neitsyt Marian ilmestyksen skiitta. Luostariin kuuluu myös 11 kappelia sen sisäpuolella ja kuusi sen ulkopuolella, sekä useita muita asuntoja ja erakkomajoja. Luostarin kirjastossa on noin 600 käsikirjoitusta ja noin 7 000 painettua kirjaa.


title: Xenofónin luostari

text: Luostarin pohjoispuolella linnuntietä noin kilometrin päässä sijaitsee Docheiárioksen luostari.


title: Pyhittäjä Gregorioksen luostari

text:
Pyhittäjä Gregorioksen luostari ( tai Μονή Γρηγορίου, "Moní Grigoríou", myös "Gregorioun luostari", "Grigorioun luostari") on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Gregorioksen luostari on sijalla seitsemäntoista.
Pyhittäjä Gregorioksen luostari on perustettu 1300-luvulla. Sen perustaja oli pyhittäjä Gregorios, josta luostari on saanut nimensä. Luostarissa oli vakavat tulipalot vuosina 1500 ja 1762. Luostari rakennettiin kummallakin kerralla uudelleen ulkoisen tuen voimin. Välillä luostari taantui ja siirtyi idiorytmiseen kilvoittelutapaan. Se palasi kinobioottiseen elämäntapaan vuonna 1840. Vuonna 2011 luostarissa oli 96 asukasta.


title: Pyhittäjä Gregorioksen luostari

text: Luostari sijaitsee Athoksen niemimaan länsirannikon eteläosassa lähellä merenrantaa. Luostarin pääkirkko ("katholikon") on rakennettu vuonna 1770 ja sen seinämaalaukset ovat vuodelta 1779. Kirkko on omistettu Pyhälle Nikolaokselle. Kirkkoa laajennettiin vuosina 1840 ja 1851. Luostariin kuuluu seitsemän kappelia sen sisäpuolella ja kuusi sen ulkopuolella, kuusi keljaa sekä muita asuntoja. Luostarin kirjastossa on 279 käsikirjoitusta ja noin 6 000 painettua kirjaa.


title: Pyhittäjä Gregorioksen luostari

text: Luostarin pohjoispuolella linnuntietä noin 1,5 kilometrin päässä sijaitsee Simonópetran luostari ja kaakkoispuolella noin kahden kilometrin päässä Pyhän Dionysioksen luostari.


title: Esfigménoksen luostari

text: Esfigménoksen luostari (, myös "Esfigmenoun luostari") on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Esfigménos on sijalla kahdeksantoista.


title: Esfigménoksen luostari

text:
Esfigménoksen luostari on perustettu 900- tai 1000-luvulla paikalle, jossa on jäännöksiä sekä antiikin ajalta että paikalla aiemmin asuneista hermiiteistä. Se mainitaan ensimmäisen kerran nykyisellä nimellään vuonna 1045. Perimätieto kuitenkin pitää perustajana keisarinna Pulcheriaa 400-luvulla. Luostari on tuhoutunut merirosvojen hyökkäyksissä tai tulipaloissa ainakin vuosina 1047, 1491 ja 1534. Gregorios Palamas asui luostarissa 1300-luvulla. Luostari taantui 1600-luvulla ja sen toiminta elpyi 1800-luvun alussa. 1821–1832 luostari toimi turkkilaisten armeijan tukikohtana. Tämän jälkeen se perustettiin käytännössä uudelleen ja sen nykyiset suuret rakennukset rakennettiin.
Luostari on ollut vuodesta 1967 lähtien riidoissa ekumeenisen patriarkaatin kanssa tämän käynnistettyä ekumeenisen vuoropuhelun katolisen kirkon kanssa. Luostarin munkit syyttävät partiarkaattia ortodoksisuuden pettämisestä ja ovat ripustaneet luostariin mustia lippuja, joissa lukee ”Ortodoksisuus tai kuolema” (Ορθοδοξία η θάνατος, "Orthodoxía i thánatos"). Vuonna 2002 patriarkka Bartolomeos julisti luostarin munkkiveljestön skismaattiseksi ja määräsi heidät karkotettaviksi. Tämän myötä luostari on myös erotettu yhteydestä muihin Athoksen luostareihin eikä se ota osaa alueen hallinnosta vastaavan neuvoston kokouksiin. Luostarin veljestö on vastustanut karkotusta ja linnoittautunut luostariin. Veljestöä on yritetty pitkään häätää luostarista erilaisin päätöksin, katkaisemalla ruokahuolto sekä muun muassa poliisivoimin. Luostarilla on kuitenkin tukijoita sekä Athoksella että ulkomaita myöten.


title: Esfigménoksen luostari

text: Luostarin kapinoivaan veljestöön kuuluu noin 125 munkkia, mutta vuonna 2011 luostariin oli rekisteröity pysyvästi vain kaksi asukasta. Patriarkka on nimittänyt luostarille uuden veljestön, joka ei kuitenkaan ole saanut luostaria käyttöönsä.


title: Esfigménoksen luostari

text: Luostari sijaitsee Athoksen niemimaan pohjoisosissa niemimaan itärannikolla. Luostarin nykyinen pääkirkko ("katholikon") on rakennettu vuonna 1808. Kirkossa on suuri kupoli ja seitsemän pienempää kupolia. Luostarin kirjastossa on 372 käsikirjoitusta ja yli 8 000 painettua kirjaa. Luostarin hallussa on myös muun muassa Napoleonin teltta. Noin kahden kilometrin päässä luostarista sijaitsee Chilandárin luostari.


title: Pyhän Panteleimonin luostari

text:
Pyhän Panteleimonin luostari (, ) eli "Rossikon" (Ρωσικό, "Rosikó") on ortodoksinen luostari Athoksen autonomisessa luostaritasavallassa Kreikassa. Se on Athoksen venäläinen luostari ja omistettu Pyhälle Panteleimonille. Athoksen kahdenkymmenen luostarin välisessä hierarkiassa Panteleimonin luostari on sijalla yhdeksäntoista.
Pyhän Panteleimonin luostari on perustettu alun perin 900-luvulla. Katalaanit polttivat luostarin vuonna 1307 ja se rakennettiin uudelleen. Historiansa aikana luostari on saanut tukea Bysantin keisareilta, serbeiltä ja Venäjän tsaareilta, ja sinne asettui ajan kuluessa yhä enemmän erityisesti venäläisiä munkkeja. Venäläisten munkkien määrä ohitti kreikkalaisten määrän vuonna 1497. Turkkilaisvallan aikana luostari taantui ja oli välillä kokonaan hylättynä. 1700-luvulla luostari oli välillä uudestaan kreikkalainen, koska Venäjän ja Turkin väliset sodat johtivat venäläisten munkkien määrän vähenemiseen. Se on ollut venäläinen jälleen vuodesta 1875. Vuonna 1895 luostarissa oli jopa 1 000 venäläistä munkkia. Venäjän vallankumous pysäytti venäläisten määrän kasvun luostarissa. Luostarissa oli vakava tulipalo vuonna 1968. Vuonna 2011 luostarissa oli 67 asukasta.


title: Pyhän Panteleimonin luostari

text: Luostari sijaitsee Athoksen niemimaan länsirannikon keskivaiheilla lähellä Dáfnin satamakylää. Luostari on suurikokoinen ja koostuu lukuisista rakennuksista. Sellaisena se muistuttaa pientä kaupunkia. Luostarin pääkirkko ("katholikon") on rakennettu 1800-luvulla ja omistettu Pyhälle Panteleimonille. Se on koristeltu venäläistä tyyliä edustavin maalauksin. Luostarin kirkossa on suuret kellot, joista suurin on halkaisijaltaan 2,7 metriä ja painaa 13 tonnia. Luostarin alaisuuteen kuuluu sivuluostari Bogoroditsan skiitta. Siihen kuuluu myös 15 kappelia sen sisäpuolella ja 20 ulkopuolella, sekä viisi keljaa. Luostarin kirjastossa on 1 320 kreikkalaista ja 600 slaavilaista käsikirjoitusta sekä yli 20 000 painettua kreikkalaista ja venäläistä kirjaa.


title: Pyhän Panteleimonin luostari

text: Luostarin pohjoispuolella sijaitsee Xenofónin luostari ja eteläpuolella Xiropótamoksen luostari.


title: Konstamonítoksen luostari

text: Konstamonítoksen luostari (, myös "Konstamonitoun luostari") on ortodoksinen luostari Athoksen autonomisessa luostaritasavallassa Kreikassa. Athoksen kahdenkymmenen luostarin välisessä hierarkiassa Konstamonítos on sijalla kaksikymmentä.


title: Konstamonítoksen luostari

text: Konstamonítoksen luostari on perustettu 1000-luvulla. Luostarin perustaja oli todennäköisesti nimeltään Kastamonites, minkä vuoksi se tunnetaan myös nimellä Kastamonítoksen luostari. Luostarin historia tunnetaan paremmin vasta 1300-luvulta lähtien. Tuolloin se kuitenkin oli jo taantunut muun muassa merirosvojen hyökkäysten vuoksi. Myöhemmin ongelmia aiheuttivat osmanien asettamat raskaat verot ja velat. Luostari elpyi 1700-luvulla ranskalaisella tuella. Luostari paloi osittain vuonna 1717 ja korjaukset alkoivat vasta vuonna 1818, jolloin luostari alkoi elpyä. Vuonna 2011 luostarissa oli 51 asukasta.


title: Konstamonítoksen luostari

text: Luostari sijaitsee Athoksen niemimaan länsirannikon keskivaiheilla noin 1,3 kilometrin päässä merenrannasta. Se on rakennettu metsäiseen vuorenrinteeseen noin 200 metrin korkeuteen. Luostarin nykyinen pääkirkko ("katholikon") on rakennettu vuonna 1867 edeltäjänsä paikalle. Se on omistettu Stefanos Protomarttyyrille. Luostariin kuuluu viisi kappelia sen sisäpuolella ja neljä ulkopuolella. Luostarin kirjastossa on 110 käsikirjoitusta ja noin 5 000 painettua kirjaa.


title: Konstamonítoksen luostari

text: Konstamonítoksen lähimmät luostarit ovat Zográfoksen luostari pohjoispuolella ja Docheiárioksen luostari eteläpuolella. Kumpaankin on matkaa linnuntietä noin 2,4 kilometriä.


title: Sabrina

text: Sabrina voi tarkoittaa ainakin seuraavia:


title: Reijo Merikanto

text: Reijo Ilmari Merikanto (30. marraskuuta 1919 Kuopio –  27. kesäkuuta 2004 Oulu) oli suomalainen teollisuusjohtaja ja hän sai vuorineuvoksen arvon 1972. Hän oli Oulu Oy:n toimitusjohtaja 1967–1981.


title: Johannes Teologin luostari

text: Johannes Teologin luostari () on ortodoksinen luostari Pátmoksen saarella Kreikassa. Luostari on yksi Kreikan merkittävimmistä ja se on omistettu Johannes Teologille, joka kirjoitti Pátmoksella Ilmestyskirjan. Linnamainen luostari sijaitsee ylhäällä Chóran kylässä.


title: Johannes Teologin luostari

text:
Luostarin perusti ja rakensi pappis-sotilas Johannes Khristodoulos (Christodoulos) keisari Aleksios I Komnenoksen lahjoituksen ansiosta vuonna 1088. Khristodoulos suunnitteli luostarin rakentamista alun perin Johanneksen saamien ilmestysten paikan eli Ilmestyskirjaluolan paikalle. Hän päätti kuitenkin rakentaa sen suojaisampaan paikkaan saman vuoren, jonka rinteessä luola on, huipulle. Luostarin paikalla sijaitsi antiikin aikana Artemiin temppeli. Temppelin osia on käytetty luostarin rakentamisessa.
Luostari on vuodesta 1999 osa Unescon maailmanperintökohdetta nimeltä "Pátmoksen Chóran kylä ja Johannes Teologin luostari". Kohteeseen myös kuuluva Ilmestyskirjaluola sijaitsee alempana Chóran ja Skálan kylien puolessa välissä. Sen yhteydessä on toinen, pienempi luostari, jota ei tule sekoittaa Johannes Teologin luostariin.


title: Johannes Teologin luostari

text: Luostari on linnoitettu korkeilla muureilla. Luostarin muurien sisäpuolella on pääkirkko ("katholikon") sekä seitsemän kappelia, luostarin perustajalle omistettu Pyhän Khristodouloksen kappeli, Pyhän Nikolaoksen kappeli, Pyhän Johannes Kastajan kappeli, Pyhän Basileioksen kappeli, Pyhän Ristin kappeli, Kaikkien pyhien kappeli sekä Neitsyt Marian kappeli. Muurien ulkopuolella on kolme kappelia, Pyhien apostolien kappeli, Pyhän Yrjön kappeli sekä Pyhän Fanourioksen kappeli. Johannes Khristodoulos on haudattu omaan nimikkokappeliinsa.


title: Johannes Teologin luostari

text:
Pátmoksen luostarilla on suuri kirjasto, jonka kokoelmiin kuuluu 3 000 painettua nidettä, 900 käsikirjoitusta (325 pergamentille ja 565 paperille) ja 13 000 historiallista dokumenttia.
Kirjasto on merkittävimpiä kristillisiä kirjastoja. Teoksia on koottu aikojen kuluessa Egeanmeren saarilta, muun muassa Ródokselta, Chíokselta ja Kreetalta. Kirjaston teoksista suurin osa käsittelee teologiaa, ja joukossa on muun muassa suuri joukko Raamatun käsikirjoituksia. Joukossa on myös useita antiikin ajan teoksia, kuten Aristoteleen, Diodoros Sisilialaisen, Ksenofonin, Platonin, Demostheneen, Euripideen, Thukydideen ja Plutarkhoksen teoksia. Kirjaston yhteydessä on tilat tutkijoille.


title: Johannes Teologin luostari

text: Historialliset dokumentit antavat kuvan luostarin elämästä vuosisatojen ajalta. Harvinaisia bysanttilaisen ajan dokumentteja, joista varhaisin on vuodelta 1073, on yli 500 kappaletta ja ne antavat tarkan kuvan historiallisista tapahtumista laajalta maantieteelliseltä alueelta, kuten Kreetan, Konstantinopolin ja Vähän-Aasian alueelta. Dokumentteihin lukeutuu muun muassa keisarin Khristodoulokselle antama saaren luovutuskirja 1000-luvulta.


title: Johannes Teologin luostari

text: Luostarin yhteydessä on museo, joka esittelee muun muassa luostarin kirkollisia aarteita, kuten ikoneita ja kirkkotekstiilejä, käsikirjoituksia sekä alueen antiikin aikaisia löydöksiä. Luostarin kokoelmiin kuuluu myös paljon pyhäinjäännöksiä, kuten apostoli Tuomaan kallo.


title: Ilmestyskirjaluola

text:
Ilmestyskirjaluola () on luola ja pyhiinvaelluskohde Pátmoksen saarella Kreikassa. Sen yhteydessä toimii ortodoksinen luostari. Luola on perimätiedon mukaan paikka, jossa evankelista Johannes asui ollessaan Pátmoksella vankina, ja jossa hän sai ilmestyksensä, jotka muodostavat Ilmestyskirjan.
Johanneksen uskotaan olleen Pátmoksella noin vuosina 95–96. Pyhiinvaelluspaikka ja luostari on myöhemmin rakennettu perimätiedon mukaiselle Johanneksen asuinluolan paikalle. Ilmestyskirjaluola sijaitsee Skálan ja Chóran kylien puolessavälissä ylös Chóraan johtavan tien varressa. Matkaa Skálaan on noin 1,5 kilometriä ja Chóraan noin 1,6 kilometriä. Ylhäällä Chórassa on Pátmoksen tunnettu ja suurempi Johannes Teologin luostari, jota ei tule sekoittaa Johanneksen ilmestysten paikkaan. Kun Johannes Teologin luostaria alun perin suunniteltiin vuonna 1088, sitä oltiin rakentamassa Ilmestyskirjaluolan paikalle. Luostarin rakennuttaja Johannes Khristodoulos kuitenkin päätti rakentaa saaren pääluostarin suojaisempaan paikkaan ylös. Samassa yhteydessä luola suljettiin osaksi pienemmän luostarin kappelia.


title: Ilmestyskirjaluola

text: Ilmestyskirjaluola on osa kyseistä luostarirakennuksen kappelitilaa. Osa kappelin seinistä ja katosta on alkuperäistä luonnonkalliota. Kallioseinässä on pyöreä kolo, johon Johanneksen sanotaan lepuuttaneen päätään. Se on aidattu ja ympäröity hopeisella kehyksellä. Sen vieressä on toinen kolo, josta Johanneksen kerrotaan ottaneen kiinni kädellä hänen noustessaan ylös lepopaikaltaan.


title: Ilmestyskirjaluola

text: Luola on vuodesta 1999 osa Unescon maailmanperintökohdetta nimeltä "Pátmoksen Chóran kylä ja Johannes Teologin luostari". Luostarin yhteydessä on myös kaksi muuta kirkkoa, jotka on omistettu Pyhälle Artemiokselle ja Pyhälle Nikolaokselle, sekä tavanomaiset luostaritilat munkkien huoneineen.


title: Amateur World Series 1942

text: Amateur World Series oli maajoukkueiden välinen baseball turnaus, myöhemmältä nimeltään World Cup, josta käytettiin myös nimitystä Baseballin maailmanmestaruuskilpailut. Vuonna 1942 kilpailu käytiin Kuubassa 26.syyskuuta - 16. lokakuuta. Joukkueita turnaukseen osallistui viisi. Turnauksessa kukin joukkue kohtasi toisensa kolme kertaa.


title: Neulaparsa

text: Neulaparsa ("Asparagus acutifolius") on ruohovartinen, ainavihanta monivuotinen kasvi.


title: Neulaparsa

text: Neulaparsan rungot kasvavat 1-1,5 m pitkiksi. Tyypillinen kasvutapa on osittain lamoava ryteikkö. Kiemurtelevasta päävarresta lähtee lyhyempiä oksia, ja niistä puolestaan neulasmaisia pikkuoksia. Nämä kasvavat kimppuina suomumaisten varsinaisten lehtien ympärillä. Kukat ovat pieniä, tähtimäisiä, ja niistä kypsyy mustia marjoja.


title: Neulaparsa

text: Neulaparsaa tavataan Välimeren ympäristössä.


title: Neulaparsa

text: Neulaparsan nuoria versoja kerätään villivihannekseksi. Myös kasvin viljelemistä on tutkittu jonkun verran.


title: KrAZ-6322

text: KrAZ-6322 on ukrainalaisen KrAZ:in suunnittelema maastokuorma-auto. Se on alun perin suunniteltu sotilaskäyttöön, mutta sitä on saatavilla myös siviiliversiona.


title: KrAZ-5233

text: KrAZ-5233 on ukrainalaisen KrAZ:in suunnittelema maastokuorma-auto. Se on alun perin suunniteltu sotilaskäyttöön, mutta sitä on saatavilla myös siviiliversiona.


title: Kylling bru

text: Kylling bru on Länsi-Norjassa, Møren ja Romsdalin läänissä sijaitseva kivinen holvisilta, joka ylittää Romsdalenin laaksossa virtaavan Rauma-joen. Siltaa rakennettiin vuodesta 1913 vuoteen 1921 ja sen kokonaispituus on 76 metriä. Se on tarkoitettu Åndalsnesiin kulkevalle Rauma Line -rautatieliikenteelle ja on yhä käytössä. Sillan korkeus alhaalla virtaavasta joesta mitattuna on 59,3 metriä.


title: Got7

text: Got7 () on vuonna 2014 perustettu eteläkorealainen yhtye, jonka levy-yhtiönä toimii JYP Entertainment. Yhtyeessä on seitsemän jäsentä: JB, Mark, Jackson, Jinyoung, Youngjae, BamBam ja Yugyeom. Got7:n suosituimpia kappaleita ovat ”If You Do”, ”Just Right” ja ”Fly”. Yhtye on julkaissut kaksi koreankielistä studioalbumia ja useita minialbumeita.


title: Got7

text: Got7:n fanikunta on nimeltään "I Got7" ja "Ahgase" .


title: Got7

text: Got7:n ensimmäinen minialbumi "Got It?" ja sen nimikkosingle ”Girls Girls Girls” julkaistiin 20. tammikuuta 2014. Albumi nousi kärkisijalle Billboardin koko maailman albumilistalla ja 2. sijalle Gaonin albumilistalla. Got7 julkaisi toisen minialbuminsa "Got Love" 23. kesäkuuta, jonka nimikkokappale ”A” julkaistiin samana päivänä. Yhtyeen ensimmäinen studioalbumi "Identify" ja sen nimikkosingle ”Stop Stop It” julkaistiin marraskuussa 2014. "Identify" ylsi kärkisijalle Gaonin viikottaisella albumilistalla, ja single ”Stop Stop It” sijoittui 4. sijalle Billboardin koko maailman singlelistalla. Got7 oli loppuvuonna ehdolla Seoul Music Awards- ja Golden Disk Awards -palkintojenjakogaalassa, voittaen yhteensä kolme palkintoa.


title: Got7

text: Got7 julkaisi kolmannen minialbuminsa "Just Right" 13. heinäkuuta 2015, jonka samanniminen nimikkosingle sijoittui Billboardin singlelistalla 3. sijalle. Yhtyeen neljäs minialbumi "Mad" ja sen nimikkosinglen ”If You Do” musiikkivideo julkaistiin 29. syyskuuta. Julkaisua seurasi yhtyeen ensimmäisen uudelleenpakatun albumin "Mad: Winter Edition" ja kappaleen ”Confession Song” musiikkivideon julkaisu 23. marraskuuta.


title: Got7

text: Yhtyeen ensimmäinen japaninkielinen studioalbumi "Moriagatteyo" julkaistiin helmikuussa 2016. Albumi sisältää kolme singleä: ”Love Train”, ”Laugh Laugh Laugh” ja ”Around the World”, joista ensimmäinen julkaistiin vuonna 2014 ja viimeinen vuoden 2015 lopulla. Got7 julkaisi viidennen minialbuminsa "Flight Log: Departure" 21. maaliskuuta 2016, jonka nimikkokappale ”Fly” julkaistiin samana päivänä. Minialbumin toinen single ”Home Run” julkaistiin myöhemmin huhtikuussa. Yhtye piti ensimmäisen soolokonserttinsa "Fly Tour" 29. huhtikuuta Soulissa, josta kiertue jatkui Kiinaan, Japaniin, Thaimaahan, Singaporeen ja Yhdysvaltoihin kesän aikana. Ryhmän toinen studioalbumi "Flight Log: Turbulence" ja sen nimikkosinglen ”Hard Carry” musiikkivideo julkaistiin 27. syyskuuta.


title: Maja Hagerman

text: Anna Maria (Maja) Hagerman (s. 3. helmikuuta 1960) on ruotsalainen journalisti, kirjailija ja televisiotuottaja.


title: Maja Hagerman

text: Maja Hagerman on ohjaaja Helge Hagermanin ja Ingegärd o.s. Lövgrenin tytär sekä Lotta Hagermanin sisarpuoli. Ingegärd o.s. Lövgrenin isä oli rehtori Robert Lövgren. Hagermanin läpimurtoteos on "Spåren av kungens män", jossa hän kertoo Ruotsin kristillistymisen ajasta. Yhdessä Claes Gabrielsonin kanssa hän TV-ohjelman "Tusenårsresan" (1999) sekä dokumentin "Den keltiska gåtan" (2002). Hänestä tuli Upsalan yliopiston historiallis-filosofisen tiedekunnan filosofian kunniatohtori vuonna 2012.


title: Maja Hagerman

text: Kirjassaan "Det rena landet" (2006) Hagerman muistuttaa lukijaa siitä, miten Ruotsissa luotiin myyttiä puhtaasta germaanisesta rodusta ja miten Upsalan yliopistossa toimi vielä 1950-luvulla rotuhygienian laitos, joka julisti muun muassa suomalaiset ei-arjalaisiksi, harjoitti pakkosterilointeja ja pyrki saamaan koko Ruotsin kansan tehokkaasti vaalimaan omaa rodullista puhtauttaan ja erinomaisuuttaan. Vuonna 2015 hän jatkoi aihepiirin käsittelyä julkaisemalla ruotsalaisen rotubiologin Herman Lundborgin elämäkerran "Käraste Herman".


title: Kuorotyttö

text: Kuorotyttö on vuonna 1985 ilmestynyt Yön single, joka julkaistiin 12-tuumaisena maxisinglenä. Lisäksi siitä on olemassa seitsentuumainen levyautomaatteihin tarkoitettu versio. Singlen B-puolella on Jussi Hakulisen laulama Kollaa kestää -yhtyeen kappale "Kaupungin valot", joka myöhemmin on julkaistu vain vuoden 2006 kokoelma-albumilla "Yön valoisa puoli". Myös nimikappale "Kuorotyttö" on mukana ainoastaan kokoelmalevyillä. Single jäi Yön alkuperäisen kokoonpanon viimeiseksi levytykseksi Hakulisen erottua yhtyeestä seuraavana kesänä.


title: Kuorotyttö

text: Kuorotyttö-single oli tarkoitettu Yön vastaiskuksi toiselle porilaisyhtyeelle Dingolle, joka "Kerjäläisten valtakunta" -albuminsa myötä oli syrjäyttänyt Yön Suomen suosituimman artistin paikalta. Yhtyeen aikaisemmasta tuotannosta poiketen se äänitettiin Lempäälän MSL-studion sijaan Helsingissä legendaarisella Finnvox-studiola ja tuottajaksi palkattiin maan huippunimiin lukeutunut T. T. Oksala. Lisäksi levy päätettiin julkaista normaalin seitsentuumaisen sijaan 12-tuumaisena maxisinglenä. Nimikappaleelle saatiin vierailijaksi Belaboriksen laulaja Saara Soisalo, johon Yön jäsenet olivat tutustuneet Helsinkiläisessä yökerhossa Oksalan esittelemänä.


title: Kuorotyttö

text: Toukokuussa 1985 julkaistu Kuorotyttö ei kuitenkaan nostanut Yötä takaisin Suomen suosituimmaksi yhtyeeksi, vaan Dingon single "Kirjoitan" pysyi listoilla sen yläpuolella. Kuorotyttö kävi kesän aikana parhaimmillaan Seura-lehden kokoamalla singlelistalla sijalla 8 ja Suosikin listalla sijalla 13.


title: Olli Kiiskinen

text: Olli Kiiskinen (15. elokuuta 1875, Kerimäki - 5. heinäkuuta 1943 Savonlinna) oli suomalainen maanviljelijä, Rantasalmen ja Säämingin kunnankirjuri sekä Maalaisliiton kansanedustaja vaalikauden 1909 - 1910. Hän oli ehdolla Mikkelin vaalipiiristä. Kiiskisen vanhemmat olivat maanviljelijä Paavo Kiiskinen sekä Katrina Turtiainen.


title: Matthew Weiner

text: Matthew Weiner (s. 29. kesäkuuta 1965 Baltimore, Maryland, Yhdysvallat) on yhdysvaltalainen käsikirjoittaja, tuottaja ja ohjaaja. Hän on luonut televisiosarjan "Mad Men" (2007–2015), minkä lisäksi hänet tunnetaan myös työstään rikosdraama "Sopranosin" (1999–2007) viidennellä ja kuudennella tuotantokaudella. Weiner on voittanut monia palkintoja, muun muassa yhdeksän Primetime Emmy -palkintoa, kolme Golden Globea ja kuusi Writers Guild of America -palkintoa. "Time" valitsi hänet yhdeksi maailman vaikutusvaltaisimmista henkilöistä vuonna 2011.


title: Matthew Weiner

text: Matthew Weiner syntyi vuonna 1965. Hän opiskeli filosofiaa, kirjallisuutta ja historiaa Wesleyanin yliopistossa, kunnes suoritti maisterin tutkinnon elokuva-alalla Etelä-Kalifornian yliopistossa.


Henryk Górecki: String Quartets Nos. 1 and 2 on yhdysvaltalaisen jousikvartetti Kronos Quartetin albumi, joka julkaistiin vuonna 1993 levymerkillä Nonesuch Records. Levy koostuu Henryk Góreckin sävellyksistä.


title: Henryk Górecki: String Quartets Nos. 1 and 2

text: Kaikki kappaleet säveltänyt Henryk Górecki.


title: At the Grave of Richard Wagner

text: At the Grave of Richard Wagner on yhdysvaltalaisen jousikvartetti Kronos Quartetin albumi, joka julkaistiin vuonna 1993 levymerkillä Nonesuch Records.


Morton Feldman: Piano and String Quartet on yhdysvaltalaisen jousikvartetti Kronos Quartetin ja japanilaisen pianisti Aki Takahashin albumi, joka julkaistiin vuonna 1993 levymerkillä Nonesuch Records. Levy sisältää yhden Morton Feldmanin sävellyksen.


title: O-Nitrobentsoehappo

text: o-Nitrobentsoehappo eli 2-nitrobentsoehappo (CHNO) on bentsoehapon nitrattuihin johdannaisiin kuuluva orgaaninen yhdiste. Yhdistettä käytetään orgaanisen kemian synteeseissä ja reagenssina analyyttisessä kemiassa. o-Nitrobentsoehappo on m- ja p-nitrobentsoehappojen isomeeri.


title: O-Nitrobentsoehappo

text: Huoneenlämpötilassa o-nitrobentsoehappo on kellertäviä kiteitä. Yhdiste liukenee hieman veteen ja paremmin etanoliin, dietyylieetteriin ja asetoniin. o-Nitrobentsoehappo on happona bentsoehappoa voimakkaampi ja sen pK-arvo on 2,2. Yhdiste voidaan pelkistää vedyttämällä antraniilihapoksi.


title: O-Nitrobentsoehappo

text: o-Nitrobentsoehappoa voidaan valmistaa nitraamalla bentsoehappoa, mutta pääasiassa sitä valmistetaan o-nitrotolueenista hapettamalla typpihapon, kromihapon tai kaliumpermanganaatin avulla.


title: O-Nitrobentsoehappo

text: o-Nitrobentsoehappoa käytetään antraniilihapon, tuholaismyrkkyjen, o-nitrobentsoyylikloridin ja eräiden lääkkeiden kuten glafeniinin ja pirentsepiinin valmistamiseen. Sitä voidaan myös käyttää analyyttisessä kemiassa osoittamaan elohopeaionien tai neljänarvoisten metalli-ionien läsnäolo.


title: Sacha Distel

text: Alexandre ”Sacha” Distel (29. tammikuuta 1933 Pariisi – 22. heinäkuuta 2004 Rayol-Canadel-sur-Mer) oli ranskalainen laulaja ja jazzkitaristi, joka kotimaansa lisäksi nousi suosioon myös Britanniassa ja Yhdysvalloissa muun muassa coverversiollaan Burt Bacharachin laulusta ”Raindrops Keep Fallin’ on My Head”.


title: Sacha Distel

text: Sacha Distelin isä oli Venäjältä Ranskaan lokakuun vallankumousta pakoon 1917 kävellyt Leonid Distel ja eno Ray Ventura toimi jazzpromoottorina, joka oli mukana tuomassa swing-musiikkia Ranskaan 1930-luvulla. Sachasta tuli enon Les Collégiens -jazzorkesterin kitaristina. Kun vierailevaksi solistiksi vuonna 1948 saatiin trumpetisti Dizzy Gillespie, Distel innostui cool jazzista ja bebopista niin, että sai orkesterin jäseniä lähtemään mukaansa perustamaan oman yhtyeensä. Hän työskenteli 1950-luvulla Gillespien ja laulaja Tony Bennettin kanssa ja sai itsekin nimeä ranskalaisena crooner-tyylin laulajana. 1960-luvulla hän kirjoitti Bennettille laulun ”The Good Life”, josta tuli myös Distelille itselleen eräänlainen tunnuslaulu ranskalaisversiona ”La belle vie”.


title: Sacha Distel

text: Distelin ensimmäinen hitti oli vuoden 1959 ”Scoubidou”, joita seurasivat muun muassa laulut ”O quelle nuit”, ”Personnalités”, ”Mon beau chapeau”, ”Le boogie du bébé”, ”Scandale dans la famille”, ”Ces mots stupides” ja ”L’Incendie à Rio’. 1970-luvulla Distel levytti Brigitte Bardot’n kanssa ranskalaisversion Stevie Wonderin hitistä ”You Are The Sunshine of My Life” nimellä ”Le soleil de ma vie”.


title: Sacha Distel

text: 1970-luvulla Sacha Distelistä tuli suosittu myös Britanniassa, jossa hän esiintyi monissa televisio-ohjelmissa vielä 1980-luvullakin. Vuonna 1980 hän lauloi suuren ihailijansa kuningataräiti Elisabetin 80-vuotispäivillä. Vuonna 2000 Distel esitti lakimiehen roolia musikaalin "Chicago" lontoolaistuotannossa.


title: Sacha Distel

text: Sacha Distel seurusteli jonkin aikaa muun muassa Brigitte Bardot’n, Jeanne Moreaun, Juliette Grecon ja Dionne Warwickin kanssa. Hän avioitui vuonna 1963 alppihiihtäjä Francine Bréaud’n kanssa. He saivat kaksi poikaa. Avioliiton aikanakin Distelillä oli monia rakastajattaria. Vuonna 1985 saippuasarjan tähti Chantal Nobel vammautui pysyvästi Distelin ajettua Porschensa ulos tieltä. Myös Distel itse loukkaantui onnettomuudessa niin, että joutui käytännössä lopettamaan uransa.


title: Sacha Distel

text: Distel kuoli syöpään heinäkuussa 2004 Saint-Tropez’n lähellä. Vain pari viikkoa aiemmin hän oli vielä esiintynyt Ranskan television "Qui veut gagner des millions ?" -hyväntekeväisyysshow’ssa.


title: U (albumi)

text: U on The Incredible String Bandin tupla-albumi, joka julkaistiin vuonna 1970 levymerkillä Elektra Records.


title: U (albumi)

text: Kaikki kappaleet säveltänyt Robin Williamson ellei toisin mainita.


title: Be Glad for the Song Has No Ending

text: Be Glad for the Song Has No Ending on The Incredible String Bandin soundtrack-albumi, joka julkaistiin vuonna 1971 levymerkillä Island Records.


title: Maunu II Henrikinpoika

text: Maunu Henrikinpoika oli Ruotsin kuningas vuosina 1160–1161. Hän syntyi todennäköisesti 1130-luvulla Tanskassa ja oli Tanskan prinssi Henrik Skadelårin ja ruotsalaiseen Stenkilin hallitsijasukuun kuuluneen Ingrid Ragnvaldintyttären poika. Ingridin isoisä oli Ruotsin kuningas Inge vanhempi, mikä antoi hänen pojalleen madollisuuden vaatia Ruotsin kruunua.


title: Maunu II Henrikinpoika

text: Maunu nousi kuninkaaksi vuonna 1160 murhattuaan kuningas Eerik Pyhän. Jo seuraavana vuonna hän sai itse surmansa Örebron taistelussa kamppaillessaan Kaarle Sverkerinpojan joukkoja vastaan. Tämän jälkeen Kaarle Sverkerinpoika nousi Ruotsin valtaistuimelle.


title: Maunu II Henrikinpoika

text: Maunu Henrikinpojan puoliso oli hänen sisarpuolensa Birgitta. Pariskunnalla ei tiedetä olleen lapsia.


title: Finlandia Casino

text: Finlandia Casino on internetissä toimiva casino, joka tarjoaa internetpelejä suomen ja ruotsin kielellä. Sivustolla on peliautomaatteja, jackpot-automaatteja, kasinon pöytäpelejä sekä arpapelejä. Sivustoa hallinnoi Maltalla sijaitseva Dumarca Gaming Ltd. Finlandia Casino ilmoittaa sivustollaan toimivansa Maltan viranomaisten myöntämän eurooppalaisen pelilisenssin luvalla. Finlandia Casinon pelivalikoimaan kuuluu yli 600 erilaista kolikkopeliä usealta eri pelinvalmistajalta. NetEnt, Microgaming, Play’n Go, IGT, Bally, Betsoft, Leander, Thunderkick, Yggdrasil – näiden peliyritysten kasinopelit kuuluvat Finlandia Casinon valikoimaan.


title: Finlandia Casino

text: Finlandia Casino avattiin 30. huhtikuuta 2014. Sivusto kampanjoi heti toukokuussa 2014 maksavansa pelaajiensa suurimmat talletukset takaisin, mikäli Suomi voittaa jääkiekon MM-kultaa.


title: Finlandia Casino

text: Elokuussa 2014 sivusto ilmoitti blogissaan, että rekisteröityneitä pelaajia on yli 10 000. Syyskuun 2014 alussa samaisen lähteen mukaan sivustolla oli jo lähes 30 000 rekisteröitynyttä käyttäjää.


title: Finlandia Casino

text: Finlandia Casino ilmoittaa käyttävänsä reilun osan tekemästään tuotosta hyväntekeväisyyteen. Hyväntekeväisyydessä halutaan painottaa sellaisia järjestöjä, joilla on pienet hallinto- ja edustuskulut, jotta tuesta hyötyisi mahdollisimman paljon apua tarvitseva kohde. Sivustolla pyydetään myös ehdotuksia tuen saajiksi. Finlandia Casino ei enää kerro julkisesti avustuskohteistaan.


title: Intian kastilaitos

text: Intian kastilaitos määrittelee ihmisten arvojärjestyksen hindulaisuudessa ja osittain joissain muissakin intialaisissa uskonnoissa. Jako perustuu käsitykseen siitä, että kosminen laki "dharma" määrää kaikille eläville olennoille niiden syntyessä paikkansa. Intian kastilaitoksessa on neljä suurta kastia ja niiden alapuolella kastittomien joukko.


title: Intian kastilaitos

text: Kastijärjestelmään liittyvä syrjintä kiellettiin virallisesti Intian perustuslaissa vuonna 1950. Siitä huolimatta kastilaitos elää edelleen, erityisesti maaseudulla.


title: Intian kastilaitos

text: Kastilaitos jakaa intialaisen yhteiskunnan neljään pääkastiin eli "varnaan" (sanskritiksi वर्ण, varṇa 'väri; luokka'): "bramiineihin" (tai "brahmaani", oppineita, jotka ovat perehtyneet pyhiin kirjoituksiin, opettajia ja pappeja), "kshatriyoihin" (sotureita, joiden tehtävänä oli puolustaa maata), "vaišyoihin" (kauppiaat) ja "šudriin" (maanviljelijöitä ja käsityöläisiä). Nämä kastit mainitaan klassisessa Veda-kirjallisuudessa. Veda-ajalla luodun (noin 1300 eaa. – 1000 eaa.) Rigvedan viimeisessä hymnissä mainitaan neljäs varna šudrat. Rigvedassa kirjoitetaan: ”"bramiini oli hänen suunsa, hänen käsivarsistaan syntyi kšatrya, hänen reisistään tuli vaišya ja hänen jaloistaan syntyi šudra.”


title: Intian kastilaitos

text: Kukin mainituista kasteista jakaantuu lukemattomiin alaryhmiin kunkin jäsenen ammatillisen erikoistumisen tai erikoispiirteen mukaisesti. Alun perin järjestelmä oli joustava, ja se salli tiettyä liikkumavaraa kastien välillä kunkin yksilön kykyjen ja toiveiden mukaisesti. Alkuaikojen ammatillista merkitystä enemmän ruvettiin painottamaan uskonnollista merkitystä: näin järjestelmä kangistui siinä määrin, että ihmisyksilön syntymä määräsi saman tien lopullisesti, mihin kastiin hän kuului. Vuosisatojen saatossa kastilaitoksesta tuli väline, jolla kolme ensin mainittua kastia saattoivat tehokkaasti käyttää hyväkseen, ja vieläpä riistää neljättä.


title: Intian kastilaitos

text: Tiukan ja jähmeän kastilaitoksen arvellaan syntyneen vasta brittiläisen siirtomaahallinnon aikana.


title: Intian kastilaitos

text: Neljän kastin ulkopuolelle jäävät kastittomat eli paariat, dalitit, panchamat tai "koskemattomat". He ovat kaikkien neljän pääkastin alapuolella ja tekevät kaikkein vähiten arvostettuja töitä. Kastittomien yhteiskunnallinen syrjintä on kielletty Intian perustuslaissa, mutta siitä huolimatta heitä halveksutaan ja kartetaan. Mahatma Gandhi puolusti kastittomia ja kutsui heitä nimellä "harijanit", 'jumalan lapset'.


title: Intian kastilaitos

text: Kastittomien kosketuksen uskottiin saastuttavan. Siksi heidän liikkumista rajoitettiin, eivätkä he päässeet esimerkiksi temppeleihin. Kiinalainen munkki Faxian kuvaa jo 300–400-lukujen vaihteessa alempien kastien ylemmille pelkästä läheisyydestä aiheuttamaa saastumista. Brittien aikana Keralan aluetta kutsuttiin "kastien hourulaksi", koska siellä rituaaliseen saastumiseen suhtauduttiin äärimmäisen tiukasti. Brahmaanijohtajan edellä kulki palvelija miekan kanssa kuuluttamassa hänen tulostaan. Epäpuhtaan kastin edustaja, joka ei poistunut brahmaanin näköpiiristä, saatettiin surmata. Tiukat säännöt määräsivät, millaisen etäisyyden päässä minkäkin kastin edustajan oli pysyttävä brahmaanista. Näitä sääntöjä noudatetaan vanhasta tottumuksesta jossain määrin edelleen.


title: Intian kastilaitos

text: Varna-kastijärjestelmän rinnalla ja siihen sekoittuneena Intiassa ovat "jatit". Jateja on tuhansia ja ne ovat eräänlaisia ammattikiltoja ja alakasteja. Kaikkien viiden ryhmän ihmiset kuuluvat johonkin jatiin. Jatin ja varnan suurin ero on se, että jatia ihminen voi vaihtaa, varnaansa ei. Jati on paikallinen ja intialainen yhteisöllinen järjestelmä, kun taas varna edustaa hindulaisuuteen perustuvaa uskonnollista järjestelmää.


title: Intian kastilaitos

text: Kastilaitos yhdistetään hindulaisuuteen, mutta myös muiden Intian uskontojen sisällä on varnoja ja jateja vastaavia yhteiskuntaluokkia, myös sikhiläisyydessä vaikka sen perustaja Guru Nanak kielsi kastilaitoksen. Buddhalaisuus ei yleensä tunnusta kastilaitosta lainkaan, vaikka eräiden buddhalaisten lahkojen keskuudessa on kastilaitosta muistuttavia jakoja. Intian muslimien keskuudessa taas arabialaista sukujuurta olevat mielletään korkea-arvoisemmiksi kuin hindukäännynnäisten jälkeläiset.


title: Proksibarbaali

text: Proksibarbaali (tuotemerkki "Ipronal") on barbituraattijohdannainen lääkeaine joka syntetisoitiin ensimmäisen kerran vuonna 1956. Sillä on ahdistusta poistava vaikutus, mutta muihin barbituraatteihin verraten vähäinen hypnoottinen eli unettava vaikutus.


title: Proksibarbaali

text: Sitä on käytetty migreenin hoidossa samalla tavoin kuin butalbitaalia.


title: Eve Savander

text: Eve Savander (s. 2. syyskuuta 1998 Joensuu) on suomalainen jääkiekkoilija, pelipaikaltaan puolustaja, joka laukoo oikealta.


title: Eve Savander

text: Joensuulaislähtöinen Savander pelasi Jokipojissa ennen siirtoaan SM-sarjassa pelaavaan Kalevan Palloon kaudeksi 2013–2014. Kaudesta 2014–2015 alkaen hän on edustanut Team Kuortanetta.


title: Eve Savander

text: Savander pelasi alle 18-vuotiaiden MM-kilpailuissa 2014, 2015 ja 2016. Naisten maajoukkueessa hän pelasi ensimmäisen kerran helmikuussa 2015. Hän kuului pronssia saaneeseen Suomen joukkueeseen Ruotsin MM-kilpailuissa 2015.


title: Eve Savander

text: NSML-liigassa Savander oli mukana voittamassa pronssia, kaudella 2017-18. Team Kuortane kukisti pronssipelissä ja vieraana Espoon Bluesin.


title: Mikko Louhivuori

text: Pastori Mikko Juhani Louhivuori (27. heinäkuuta 1952 Helsinki – 16. syyskuuta 2016) oli suomalainen pappi, teologian ja filosofian tohtori, jonka erikoisalaa olivat arkeologista tutkimusta tukevat tietokannat ja GIS/GPS-järjestelmät. Hänen vanhempansa ovat kemisti Antti Louhivuori ja opettaja Anna-Maija Waris.


title: Mikko Louhivuori

text: Louhivuori valmistui 1971 ylioppilaaksi Oriveden yhteiskoulusta ja opiskeli teologiaa Helsingin yliopistossa suorittaen kandidaatin tutkinnon 1976. Hänet vihittiin papiksi Kuopion hiippakunnassa 1976. Teologian lisensiaatin tutkinnon hän suoritti 1982 kanaanilaisen temppelin esihistoriaa käsittelevällä työllä. Hän väitteli filosofian tohtoriksi Heprealaisessa yliopistossa Jerusalemissa professori Amnon Ben-Torin johdolla varhaispronssikauden alun keramiikkaa käsittelevällä tutkimuksella. Professori Antti Laaton johdolla hän kirjoitti eteläisen Levantin neoliittista symboliikkaa tutkivan semioottisen analyysin ja väitteli teologian tohtoriksi 2010 Åbo Akademi yliopistossa Turussa.


Yleisurheilun maailmanmestaruuskilpailut 2021 järjestetään Eugenessä, Oregonissa. Kilpailut ovat järjestyksessään 18. yleisurheilun MM-kilpailut. Kisojen näyttämönä toimii Hayward Field. Ne ovat ensimmäiset Yhdysvalloissa järjestettävät yleisurheilun MM-kilpailut.


title: Yleisurheilun maailmanmestaruuskilpailut 2021

text: Kansainvälinen yleisurheiluliitto ilmoitti kisojen isännästä 16. huhtikuuta 2015. Eugene valittiin järjestäjäksi ilman normaalia hakuprosessia. Eugene haki kisoja myös vuodelle 2019, mutta ne sai järjestettäväkseen Doha.


title: Billy Morgan

text: Billy Mark Morgan (s. 2. huhtikuuta 1989 Southampton) on brittiläinen lumilautailija. 181 senttimetriä pitkä ja 72 kilogrammaa painava Morgan kilpailee slopestylessä ja big airissa.


title: Billy Morgan

text: Morgan oli mukana vuoden 2014 talviolympialaisissa Sotšissa, jossa hän oli slopestylen finaalissa kymmenes. Morgan kilpaili myös vuosien 2013 ja 2015 MM-kilpailuissa. Parhaimmillaan hän on ollut neljäs vuoden 2013 slopestylessä.


title: Billy Morgan

text: Lumilautailun maailmancupissa Morgan debytoi marraskuussa 2012. Hänen paras sijoituksensa on kolmas sija Sierra Nevadan slopestylestä maaliskuulta 2013.


title: Billy Morgan

text: Huhtikuussa 2015 Morgan suoritti ensimmäisenä maailmassa onnistuneesti neloiskorkki-tempun, joka käsittää neljä volttia viidellä kierteellä.


title: Teräskaarti

text:
Teräskaarti on Tintti sarjakuvien kuvitteellinen, kommunistinen salaseura, jonka tehtävänä on littää Syldaavia Borduuriaan.
Teräskaartin johtaja on Musstler. (Mussolini=Hitler)


title: Teräskaarti

text: Teräskaarti perustuu toisen maailmansodan aikaiseen Romanialaiseen fasistiseen Rautakaarti seuraan.


title: Samsung Galaxy A5

text: Samsung Galaxy A5 on Samsungin 30. lokakuuta 2014 julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä.


title: Samsung Galaxy A5

text: Samsung Galaxy A5 -älypuhelimessa on 5-tuumainen näyttö HD-resoluutiolla.


title: Samsung Galaxy A5

text: Laitteesta löytyy Qualcomm Snapdragon 410 8916-prosessori. Laitteessa on 2 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla.


title: Samsung Galaxy A5

text: Laitteessa on 13 Megapikselin takakamera. Etukameran tarkkuus on puolestaan 5 Megapikseliä.


title: Samsung Galaxy A5

text: Videokuvaus voidaan tehdä 1080p (Full HD) -resoluutioilla 30fps.


title: Samsung Galaxy A5

text: Julkaisuhetkellä laitteessa oli esiasennettuna Android 4.4.4 "KitKat".


title: Samsung Galaxy A5

text: Myöhemmin laitteeseen onn tullut päivitys Android 5.0 "Lollipop" -versioon.


Samsung Galaxy A5


title: Dare

text: Dare (Yhdysvalloissa julkaistu nimellä Dare!) on brittiläisen The Human League -yhtyeen studioalbumi vuodelta 1981. Se nousi kotimaansa albumilistan kärkeen saman vuoden lokakuussa ja oli julkaisuvuonnaan maassaan toiseksi myydyin uutta materiaalia sisältänyt levy.


title: Dare

text: Singlenä julkaistiin "Don't You Want Me", "Open Your Heart" sekä "Love Action", joista kaikista tehtiin myös musiikkivideot. "Don't You Want Me" oli maailmanlaajuisesti 1980-luvun viidenneksi myydyin single ja nousi listaykköseksi ainakin kotimaassaan, Yhdysvalloissa, Norjassa, Kanadassa, Irlannissa ja Uudessa-Seelannissa.


title: Dare

text: Levy sai kriitikoilta hyvän vastaanoton. Brittiläisen NME-lehden Paul Morley kirjoitti sen olevan "yksi suurista populaarimusiikin LP-levyistä", Melody Makerin Steve Sutherland piti sitä "mestariteoksena". Helsingin sanomat valitsi sen 2000-luvulla esittelyyn artikkelisarjassa, jossa joka vuodelta valittiin yksi aikaansa edustava populaarimusiikin levy.


title: Dare

text:
Allmusic guiden Stephen Thomas Erlewine kirjoittaa viiden tähden arvostelussaan: ""Dare!" tavoittaa täydellisesti yhden ajanhetken: post punkin robottimaisen viehätyksen syntetisaattoreihin, joka kohtaa kliinisen bowiemaisen ihastuksen muotiin ja moderniin taiteeseen, mukaan lukien populaarikulttuurin, sekä terveen rakkauden kappaleiden säveltämiseen." Hän lisäksi luonnehtii, että "levyn teknologia saattaa olla vanhentunutta, syntikat ja rumpukoneet ovat kehittyneet eteenpäin, mutta harvat ovat käyttäneet teknologiaa niin tehokkaan emotionaalisesti."
Yhtyeen manageroinnista on vastannut Tunenoise.


title: Dare

text: Tuottajina levyllä ovat toimineet Martin Rushent ja The Human League. Äänityksessä on avustanut Dave Allen.


title: Dare

text: Kannen valokuvat on ottanut Brian Aris ja kannen ovat suunnitelleet Philip ja Adrian. Layoutista ja koordinoinnista on vastannut Ken A.S:ssa.


title: Dare

text: Kiitoksissa on mainittu Paul Bower, Nick Dawson, Bob Last, Tim Pearce sekä kaikki bansheet (Nils, Dave Woods, Jan).


title: Dare

text: Suomessa albumin valmistuksesta ja jakelusta on vastannut Polarvox.sekä


title: Samsung Galaxy A3

text: Samsung Galaxy A3 on Samsungin 30. lokakuuta 2014 julkaisema älypuhelin, jossa on esiasennettuna Android 4.4.4 "KitKat" -käyttöjärjestelmä.


title: Samsung Galaxy A3

text: Samsung Galaxy A3 -älypuhelimessa on 4,5-tuumainen näyttö qHD-resoluutiolla.


title: Samsung Galaxy A3

text: Laitteesta löytyy Qualcomm Snapdragon 410 8916-prosessori. Laitteessa on 1,5 Gigatavua RAM-muistia ja 16 Gigatavua sisäistä muistia. Puhelimen muisti on laajennettavissa enintään 64 Gigatavun microSD-kortilla.


title: Samsung Galaxy A3

text: Laitteessa on 8 Megapikselin takakamera. Etukameran tarkkuus on puolestaan 5 Megapikseliä.


title: Samsung Galaxy A3


title: Samsung Galaxy A3


title: Samsung Galaxy A3


Samsung Galaxy A3


title: Sizwe Ndlovu

text: Sizwe Lawrence Ndlovu (s. 24. syyskuuta 1980 Johannesburg) on eteläafrikkalainen soutaja ja olympiavoittaja. 186 senttimetriä pitkä ja 70 kilogrammaa painava Ndlovu edustaa Mondeor HS RC -seuraa.


title: Sizwe Ndlovu

text: Ndlovu saavutti olympiakultaa perämiehettömästä nelosesta vuoden 2012 kesäolympialaisista Lontoosta. Mitali on Etelä-Afrikan historian ensimmäinen olympiakultamitali soudusta. Ndlovun kanssa joukkueessa soutivat James Thompson, Matthew Brittain ja John Smith. MM-kilpailuihin Ndlovu on osallistunut seitsemän kertaa, parhaana sijoituksenaan kuudes sija vuodelta 2013 perämiehettömästä nelosesta.


title: James Thompson (soutaja)

text: James Thompson (s. 18. marraskuuta 1986 Kapkaupunki) on eteläafrikkalainen soutaja ja olympiavoittaja. 180 senttimetriä pitkä ja 70 kilogrammaa painava Thompson edustaa St. Andrews Coll -seuraa.


title: James Thompson (soutaja)

text: Thompson voitti olympiakultaa vuoden 2012 kesäolympialaisista Lontoosta perämiehettömästä nelosesta. Thompsonin kanssa joukkueessa soutivat John Smith, Matthew Brittain ja Sizwe Ndlovu. MM-kilpailuista Thompson on saavuttanut kultaa kevyestä pariairokaksikosta Smithin kanssa vuodelta 2014. Thompson on osallistunut kuusiin MM-kilpailuihin.


title: Pyhäselän kirkko

text: Pyhäselän kirkko on luterilainen kirkko Joensuun Hammaslahdessa, entisen Pyhäselän kunnan alueella. Kirkko vihittiin käyttöön 19. elokuuta 1928. Sen arkkitehtuurissa on vaikutteita funktionalismista ja siihen mahtuu noin 450 henkilöä. Kirkossa on nykyisin kahdet urut, joista vanhemmat ovat urkuparvella ja uudemmat, vuonna 2000 valmistuneet ovat lattiatasolla. Kirkon alttaritauluna on Fritz Hilbertin lasimaalaus "Kristus rauhan ruhtinaana". Vuonna 1997 kirkon ikkunoihin valmistuivat Sulo Saikkosen lyijylasimaalaukset.


title: 2 pianoa, 4 kättä

text: 2 pianoa, 4 kättä ("Two Pianos Four Hands" tai "2 Pianos, 4 Hands") on kanadalainen musiikkikomedianäytelmä, joka kantaesitettiin Toronton Tarragon-teatterissa huhtikuussa 1996. Sen kirjoittajat ja alkuperäiset esittäjät ovat Ted Dykstra ja Richard Greenblatt.


title: 2 pianoa, 4 kättä

text: Kahden pianonsoittotaitoisen näyttelijän varaan rakentuva esitys kertoo Tedistä ja Richardista, kahdesta pojasta jotka kumpikin haaveilevat konserttipianistin urasta. Näytelmän alussa he käyvät soittotunneilla, jolloin toinen näyttelijöistä esittää pianonopettajaa. Myöhemmissä kohtauksissa nuorukaiset ovat varttuneet ja alkavat kilpailla keskenään musiikkifestivaaleilla ja kulkea konservatorioiden koesoitoissa.


title: 2 pianoa, 4 kättä

text: Näytelmän musiikkina kuullaan Bachia and Beethovenia, jazzstandardeja ja rock-klassikoita.


title: 2 pianoa, 4 kättä

text: "2 Pianos, 4 Hands" on tuotettu näyttämölle yli 150 kaupungissa viidessä maanosassa, ja sen on nähnyt yli kaksi miljoonaa ihmistä. Siitä on tullut yksi menestyneimmistä kanadalaisista teatteriteoksista.


title: 2 pianoa, 4 kättä

text: Suomeksi näytelmää esitettiin Helsingin Hotelli Presidentissä syksyllä 2007, rooleissa pianistit Jasse Varpama ja Pauli Kari. Näytelmän suomensi Mikko Koivusalo sekä tuotti ja ohjasi Dick Holmström.


title: Viialan kirkko

text: Viialan kirkko sijaitsee Akaan Viialassa. Vuonna 1927 perustetun Viialan seurakunnan ensimmäinen varsinainen kirkko valmistui 1950 ja sen on suunnitellut arkkitehti Jaakko Tähtinen. Kirkon rakentamisessa avustivat taloudellisesti Viialan nahkatehtaan omistaja vuorineuvos Emil Aaltonen, Viialan vaneritehtaan omistanut Viiala Oy ja Amerikan luterilaiset seurakunnat. Kirkkoa on laajennettu 1982 pohjoispuolisella siipirakennuksella. Jyrkkälappeisen harjakaton omaava suorakaiteen muotoinen kirkko on saanut vaikutteita keskiaikaisista kivikirkoista. Sisäänkäyntipäädyssä olevat kapeat pystyikkunat jäljittelevät keskiaikaisten kivikirkkojen päätykoristeluja. Kirkkoon liittyy korkea campanile-tyyppinen kellotorni.


title: Viialan kirkko

text: Viialan kirkon alttaritaulun "Kristus Viialan katukuvassa" on maalannut taidemaalari Lennart Segerstråle. Sisämaalauksen värisuunnittelijana toimi taidemaalari Gabriel Engberg ja kirkon kattokruunut ja valaisimet valmisti Orno Oy.


title: Viialan kirkko

text: Viialan kirkko on luokiteltu Suomen valtakunnallisesti merkittäviin rakennettuihin kulttuuriympäristöihin.


title: Pentti Pelto

text: Pentti Juhani Pelto (26. elokuuta 1938 Kauhajoki – 22. huhtikuuta 2018 Kangasala) oli suomalainen kirkkomuusikko, urkuri, kirkkomusiikin professori, urkujen rakentaja ja tutkija.


title: Pentti Pelto

text: Pelto valmistui Sibelius-Akatemiasta kirkkomuusikoksi ja urkuriksi. 1994 hän väitteli musiikin tohtoriksi aiheenaan suomalainen urkuhistoria.


title: Pentti Pelto

text: Pelto toimi urkurina Helsingissä 1962–1969. Vuosina 1970–1994 hän työskenteli urkujenrakentajana Kangasalla Kangasalan urkutehtaassa ja Kangasalan Urkurakentamossa. Hän toimi Sibelius-Akatemian kirkkomusiikin professorina 1994–2001.


title: Pentti Pelto

text: Pelto konsertoi urkurina. "Suomen historiallisia urkuja" -tietokanta perustuu Pellon tutkimustyölle suomalaisen urkuhistorian parissa. Pelto toimi vuosina 1969–1975 Organum-seuran puheenjohtajana.


title: Pentti Pelto

text: Pentti Pelto ja hänen poikansa Arno rakensivat klavikordeja ja cembaloja. Pentti Pelto harrasti radioamatööritoimintaa ja oli kiinnostunut vanhoista amatööriradiolaitteista sekä elektroniikasta.


title: Fritz Gosslau

text: Fritz Gosslau (1898–1965) oli saksalainen lentokoneinsinööri, joka tunnetaan 1930–1940-luvuilla tekemästään työstä V-1-ohjuksen kehittämisessä.


title: Fritz Gosslau

text: Siemens AG -yhtiössä työskennellyt Gosslau kehitteli 1930-luvulla uudenlaista asetyyppiä, kauko-ohjattavaa ohjusta. Vuoden 1937 alusta alkaen kehitystyö siirtyi Argus Motoren -yhtiölle. Ohjuksen koelento tehtiin 14. heinäkuuta 1939. Samana syksynä Gosslau asetti tavoitteekseen sellaisen radio-ohjattavan ohjuksen, jonka kantomatka olisi satoja kilometrejä. Moottoriksi hän valitsi sysäysputkimoottorin. Kehitystyön loppuvaihe tehtiin asevoimien tutkimuskeskuksessa Peenemündessä. Vuonna 1942 Gosslau oli saanut laitteen toimimaan melko luotettavasti ja siirryttiin tuotantovaiheeseen. Ohjuksen nimenä oli pitkään "Fieseler Fi-103", mutta nimi vakiintui muotoon V-1. Sitä valmistettiin noin 30 000 kappaletta, joista noin 10 000 laukaistiin kohti maalia. Lontooseen näitä V-1-ohjuksia osui 3 876 kertaa.


title: Teo Mertanen

text: Teo Ingmar Mertanen (6. joulukuuta 1925 Helsinki – 12. kesäkuuta 1992 Espoo) oli suomalainen toimittaja ja Helsingin Sanomien vastaava päätoimittaja 1961–1976. Hän oli yhtiön lehtien hallinnollinen päätoimittaja ja Sanoma Osakeyhtiön varatoimitusjohtaja vuodesta 1976 ja jäi eläkkeelle 1984 niistä tehtävistä, mutta jatkoi hallituksen jäsenenä vuoteen 1992.


title: Jokin meissä

text: Jokin meissä on Kimmo Pyykön alumiiniveistos vuodelta 1975. Teoksessa rotta istuu tuolilla. Teos on myös antanut nimen Kimmo Pyykkö -taidemuseon avajaisnäyttelylle keväällä 2015.


title: Estadio La Portada

text: Estadio La Portada on monikäyttöstadion, joka sijaitsee La Serenan kaupungissa Chilessä. Stadion otettiin käyttöön vuonna 1952 ja sitä käytetään pääosin jalkapallo-otteluissa. Stadionin yleisökapasiteetti on 18 268.


title: Estadio La Portada

text: Stadion toimii yhtenä pelikenttänä vuoden 2015 Copa Américassa.


title: Estadio Sausalito

text: Estadio Sausalito on monikäyttöstadion, joka sijaitsee Viña del Marin kaupungissa Chilessä. Stadion otettiin käyttöön vuonna 1929 ja sen nykyinen yleisökapasiteetti on 23 423. Se toimii paikallisen jalkapalloseura Everton de Viña del Marin kotikenttänä.


title: Estadio Sausalito

text: Stadioni toimii yhtenä pelipaikkana vuoden 2015 Copa Américassa.


title: Suuri yksinäinen

text: Suuri yksinäinen on Kimmo Pyykön alumiiniveistos vuodelta 1975. Teos kuvaa miestä, jolla on kotkan pää. Teosta pidetään myös Pyykön omakuvana. "Suuri yksinäinen" kuuluu Sara Hildenin taidemuseon kokoelmiin.


title: Estadio Municipal de Concepción

text: Estadio Municipal de Concepción on monikäyttöstadion, joka sijaitsee Concepciónin kaupungissa Chilessä. Stadion otettiin käyttöön vuonna 1962 ja sen nykyinen yleisökapasiteetti on 33 000. Se toimii muun muassa paikallisen jalkapalloseura Universidad de Concepciónin kotikenttänä.


title: Estadio Municipal de Concepción

text: Stadion toimii yhtenä pelipaikkana vuoden 2015 Copa Américassa.


title: Organum-seura

text: Organum-seura ry () on vuonna 1964 perustettu suomalainen urkutaidetta tukeva, edistävä ja kehittävä yhdistys. Seura järjestää konsertteja sekä koulutus- ja seminaaritilaisuuksia. Seuralla on julkaisutoimintaa, ja se julkaisee "Organum"-lehteä. Seuraa edelsi vuonna 1951 perustettu "Diplomiurkureiden kerho".


title: Tequisquiapan

text: Tequisquiapan on kaupunki Querétaron osavaltiossa Meksikon keskiosassa. Kaupunki tunnetaan kuumista lähteistä ja kylpylöistä.


title: Crooner

text: Crooner on Yhdysvalloissa 1920-luvun lopulla syntynyt nimitys populaarimusiikin mieslaulajille, jotka omaksuivat mikrofonin mahdollistamana pehmeän ja tunteellisen laulutavan. Laulutyyli soveltui hyvin radiosta ja gramofonilevyiltä kuunneltavaksi ja uuden äänenvahvistustekniikan ansiosta onnistui myös konsertti- ja tanssisaleissa jopa suuren orkesterin säestämänä. Nimitys oli alun perin ironinen: monet 1930-luvun alun musiikkikriitikot pitivät laulutyyliä ohimenevänä muoti-ilmiönä eivätkä monet crooner-tyylin laulajat koskaan hyväksyneet sitä kuvaamaan itseään. Englannin kielen verbi "croon" tarkoittaa hyräillä tai laulaa hiljaa, kuin vauvalle tuutulaulua.


title: Crooner

text: Ensimmäisenä croonerina mainitaan yleensä Rudy Vallée, ja muita varhaisia croonereita olivat Bing Crosby, Gene Austin, Russ Columbo ja Will Osborne. Termiä käytetään yleensä jazzstandardeja big bandin, pienemmän yhtyeen tai pianon säestyksellä laulavista mieslaulajista, mutta myös joidenkin naislaulajien kuten Annette Hanshaw’n, Mildred Baileyn (uransa alussa) ja Helen Rowlandin laulutyylistä. Naislaulajille muodostui 1920–1930-luvulla mikrofonivahvistuksen ansiosta oma intiimi laulutapansa ja -ohjelmistonsa, usein onnetonta rakkautta kuvaava "torch song".


title: Crooner

text: Erittäin tunnetuksi crooner-laulajaksi nousi Frank Sinatra, ja monet muutkin amerikanitalialaiset mieslaulajat kuten Dean Martin, Jimmy Roselli, Jerry Vale ja Johnny Desmond nousivat suosioon samankaltaisella laulutyylillä.


title: Crooner

text: 1950-luvun puolivälissä crooner-laulutyyliä alkoivat syrjäyttää muut tyylilajit, erityisesti rock and roll. Silloisia croonereita olivat muun muassa Perry Como ja Matt Monro, joiden musiikkityyliä alettiin kutsua termeillä "easy listening" tai "adult contemporary". Sittemmin crooner-laulutapaa ovat pitäneet yllä muun muassa Nat King Cole, Tony Bennett, Barry Manilow, Harry Connick, Jr., Frank Ocean, Engelbert Humperdinck ja Michael Bublé.


title: Hillo (täsmennyssivu)

text: Hillo tarkoittaa muun muassa seuraavia:


title: Juho Hillo

text: Antti Juho Hillo (16. kesäkuuta 1882 Hamina – 18. kesäkuuta 1957) oli suomalainen yritys- ja urheilujohtaja.


title: Juho Hillo

text: Hillo kävi kolme luokkaa yhteiskoulua. Hän oli Hollolassa Pyhäniemen kartanon konttoripäällikkö ja pyörätehtaan hoitaja 1910–1916, Pyörä ja puuteollisuus Oy:n toimitusjohtaja 1917–1925, johtokunnan puheenjohtaja 1917–1937, Fennia faneri Oy:n johtaja 1925–1934, Bolinder Oy:n johtokunnan puheenjohtaja 1929–1957, Lahden kaupunginvaltuuston jäsen 1920–1957. Suomen hiihtoliiton puheenjohtaja ja Lahden Hiihtoseuran puheenjohtaja 1922–1928 sekä Kansainvälisen hiihtoliiton johtokunnan jäsen 1932.


title: Söderlångvik

text: Söderlångvik on kylä Dragsfjärdissä Kemiönsaaren kunnassa. Yhdystie 1830 Kärrasta Kasnäsiin kulkee sen halki. Kylässä sijaitsee Söderlångvikin kartano. Söderlångvikissä sijaitsi Venäjän keisarikunnan ylläpitämä Jungfrusundin lentoasema.


title: Sankarikissa

text: Sankarikissa on Suomen Kissaliiton myöntämä arvonimi kissoille, jotka ovat toiminnallaan pelastaneet ihmishenkiä tai muuten toimineet sankarillisesti.


title: Jokioisten kirkko

text: Jokioisten kirkko on todennäköisesti yksi Suomen vanhimmista puukirkoista. Vuonna 1631 rakennetussa pitkäkirkossa on pitkillä sivuilla vastakkaiset lyhyet sakasti ja eteinen. Uusgoottilaisen ulkoasunsa ja tornin kirkko sai 1862, jolloin se uusittiin. Erillisessä tolpparakenteisessa matalaseinäisessä kellotapulissa on nelipäätyinen kattorakennelma. Tapuli on mahdollisesti kirkon ikäinen tai 1700-luvun alkupuolelta, kellot ovat vuosilta 1644 ja 1755. Kirkkoa on korjattu myös 1742, 1779, 1886 ja 1895. Sen pinta-ala on 178 neliömetriä ja siellä on istumapaikkoja 400 hengelle. Alttarin puisen 1650-luvulta peräisen olevan ristin kehykset suunnitteli Rafael Blomstedt 1931. Kirkon 15-äänikertaiset urut on valmistanut Hans Heinrich 1971.


title: Jokioisten kirkko

text: Kirkon itäpuolella hautausmaa, jonka sankaripatsaan on veistänut Armas Tirronen ja suihkukaivon suunnitellut Ilmari Wirkkala. Kirkon lähellä on maaherra Carl Johan Stjernvallin hautamuistomerkki.


title: Ibrahim Badamasi Babangida

text: Babangida kuluu maan pohjoisosan varakkaisiin muslimeihin. Vastustajien mukaan hänen valtakaudellaan korruptiosta tuli Nigeriassa maan tapa. Babangida lupaili siirtymistä siviilihallintoon, mutta sitä ei koskaan toteutettu. Vuonna 1993 järjestettiin vaalit, joita pidettiin varsin vapaina, mutta Babangida mitätöi lopputuloksen. Sen seurauksena hänet pakotettiin eroamaan.


title: Ibrahim Badamasi Babangida

text: Siviilihallintoon siirtymisen jälkeen Babangida alkoi toimia PDP-puolueessa (People's Democratic Party). Vuoden 2010 vaaleissa hän oli ehdokkaana siviilipresidentiksi.


title: Ernest Oladeinde Shonekan

text: Ernest Oladeinde Shonekan (s. 9. toukokuuta 1936) on nigerialainen juristi ja liikemies. Hän toimi maansa johdossa muutamien kuukausien ajan vuonna 1993, kun kenraali Ibrahim Badamasi Babangida oli pakotettu eroamaan valtionpäämiehen tehtävistä. Shonekanin jälkeen vallan otti kenraali Sani Abacha.


title: Luterilainen rukoushuone (Tampere)

text: Luterilainen rukoushuone oli Tampereella Kyttälän kaupunginosassa Satakunnankatu 11:ssä sijainnut uusrenessanssityylinen tiilirakennus jonka suunnitteli Tampereen kaupunginarkkitehti F. L. Calonius. Rukoushuoneen pääsisäänkäynti oli Pellavatehtaankadun puoleisessa päädyssä. Rukoushuone valmistui 1892 ja se purettiin 1968. Huonoon kuntoon päässyt rakennus toimi viimeksi kodittomien yömajana. Paikalle rakennettiin Tampereen seurakuntien virastotalo.


title: Luterilainen rukoushuone (Tampere)

text: Luterilaisen rukoushuoneen alttaritaulut "Jairuksen tytär" ja "Sykarin kaivolla" maalasi taidemaalari Berndt Frang-Ponsio vuonna 1914.


title: Tyler Clary

text: Scott Tyler Clary (s. 12. maaliskuuta 1989 Redlands, Kalifornia) on yhdysvaltalainen uimari ja olympiavoittaja. 185 senttimetriä pitkä ja 84 kilogrammaa painava Clary edustaa SwimMAC California -seuraa. Hän kilpailee sekauinnissa ja selkäuinnissa.


title: Tyler Clary

text: Clary voitti olympiakultaa 200 metrin selkäuinnista vuoden 2012 kesäolympialaisista Lontoosta. Noissa kisoissa hän oli myös 200 metrin perhosuinnissa viides. Pitkän radan MM-kilpailuista Clary on saavuttanut kaksi hopeaa ja kaksi pronssia. Hopeat ovat tulleet 400 metrin sekauinnista vusoilta 2009 ja 2011 ja pronssit 200 metrin selkäuinnista vuosilta 2011 ja 2013. Lyhyen radan MM-kilpailuista Clarylla on yksi viestikulta vuodelta 2014 sekä yksi hopea ja kaksi pronssia henkilökohtaisilta matkoilta. Pan-Amerikan kisoista hän on saavuttanut yhden hopean.


title: Tyler Clary

text: Claryn valmentajina toimivat David Marsh ja Mike Bottom.


title: Tyler Clary

text: Clary on syntymänimeltään Scott Flowers, mutta hän muutti nimensä 18-vuotiaana Tyler Claryksi, sillä Claryn itsensä mukaan hänen isäpuolensa Lonnie Clary oli ollut hänelle merkittävä vaikuttaja urallaan.


title: Tyler Clary

text: Uransa jälkeen Clary aikoo siirtyä NASCAR-kuljettajaksi. Tavoitteena hänellä on ajaa vuonna 2021 Sprint Cup Seriesissä.


title: Gus Kenworthy

text: Augustus Richard "Gus" Kenworthy (s. 1. lokakuuta 1991 Chelmsford, Essex, Iso-Britannia) on brittiläissyntyinen yhdysvaltalainen freestylehiihtäjä ja olympiamitalisti. 178 senttimetriä pitkä ja 77 kilogrammaa painava Kenworthy kilpailee slopestylessä ja half-pipessä.


title: Gus Kenworthy

text: Kenworthy saavutti olympiahopeaa slopestylestä vuoden 2014 talviolympialaisista Sotšista. MM-kilpailuihin hän on osallistunut kahdesti, parhaana tuloksenaan kuudes sija vuoden 2013 MM-kilpailuiden slopestylestä. Vuonna 2013 Kenworthy saavutti pronssia X Gamesin slopestylestä Tignesistä.


title: Gus Kenworthy

text: Freestylehiihdon maailmancupissa Kenworthy debytoi joulukuussa 2011. Hän on saavuttanut yhden osakilpailuvoiton, helmikuussa 2015 Park Cityn half-pipestä. Palkintokorokesijoituksia Kenworthyllä on maailmancupista yhteensä neljä. Hän sijoittui half-pipen maailmancupin kokonaispisteissä toiseksi kaudella 2014–2015.


title: Gus Kenworthy

text: Kenworthy on syntynyt Chelmsfordissa, Isossa-Britanniassa. Hänen äitinsä on kotoisin Isosta-Britannista ja isänsä Yhdysvalloista, jota Kenworthy päätti edustaa.


title: Gus Kenworthy

text: Vuoden 2014 talviolympialaisten aikaan Kenworthy löysi Sotšin olympiakylästä neljän kodittoman koiranpennun pentueen. Kenworthy adoptoi pennut ja niiden emon ja otti ne kisojen jälkeen mukaansa kotiin Yhdysvaltoihin. Tapaus sai paljon mediahuomiota.


title: Gus Kenworthy

text: Lokakuussa 2015 Kenworthy kertoi olevansa homoseksuaali. Hän on ensimmäinen julkisesti homoseksuaali freestylehiihtäjä.


title: Winx Club – Syvyyksien salaisuus

text: Winx Club – Syvyyksien salaisuus () on vuonna 2014 julkaistu elokuva. Elokuva on julkaistu teatterilevityksenä, ja Netflix julkaisi elokuvan englanninkielisen version. Suomessa elokuva tuli teatterilevitykseen 8. toukokuuta 2015. Elokuva julkaistaan DVDnä 14.elokuuta 2015 sisältäen suomen, englannin, ruotsin, tanskan ja norjan jälkiäänityksen elokuvasta.


title: Winx Club – Syvyyksien salaisuus

text: Winxien arkkiviholliset Trix-noidat liittoutuvat ilkeän nymfin Politean kanssa päättääkseen keijujen päivät lopullisesti. Valtameren syvyyksiin on piilotettu helmi, joka antaa mittaamattomat voimat haltijalleen. Helmen avulla Trixit ja Politea aikovat tuhota myös Winx-keijut. Mutta ensin heidän tulee herättää Tritannus, Keisarin valtaistuimen oikea haltija Kadotuksesta. Politean ilkeä loitsu voi pelastaa Tritannuksen, mutta loitsu vaati nuoren kuninkaan uhrikseen, prinssi Skyn.


title: Winx Club – Syvyyksien salaisuus

text:
Voittamattomalta vaikuttava pahuuden liittouma: Trixit, Politea ja Tritannus lähtevät kilpajuoksuun aikaa ja keijuja vastaan löytääkseen helmen ja sinetöidäkseen voittamattomuutensa. Riittääkö keijujen suurinkaan rakkauden voima estämään Trixien ilkeää suunnitelmaa?
Bloom on päättänyt pelastaa Trixien vangitseman prinssi Skyn ja ehtiä helmen luokse ennen muita, mutta Politea sekoittaa Winxien suunnitelmat pettäessään ilkeät liittolaisensa oman etunsa vuoksi.


title: Winx Club – Syvyyksien salaisuus

text:
Episodi: ★★
Iltasanomat: ★
Nyt.fi: ★


title: Tim-Kevin Ravnjak

text: Tim-Kevin Ravnjak (s. 5. marraskuuta 1996 Velenje) on slovenialainen lumilautailija. 172 senttimetriä pitkä ja 66 kilogrammaa painava Ravnjak edustaa Klub Deskanja na Snegu Deska Velenj -seuraa. Hän kilpailee half-pipessä ja slopestylessä.


title: Tim-Kevin Ravnjak

text: Ravnjak oli mukana vuoden 2014 talviolympialaisissa Sotšissa, jossa hän oli half-pipen kahdeksas. Vuoden 2015 MM-kilpailuista Kreischbergistä Ravnjak saavutti pronssia half-pipestä. Hän on ollut mukana MM-kilpailuissa jo 14-vuotiaana vuonna 2011 ja myös vuonna 2013. Nuorten MM-kilpailuista Ravnjak on saavuttanut kaksi kultaa ja kaksi hopeaa. Vuonna 2012 hän saavutti hopeaa nuorten olympialaisista Innsbruckista half-pipestä.


title: Tim-Kevin Ravnjak

text: Lumilautailun maailmancupissa Ravnjak debytoi 13-vuotispäivänään marraskuussa 2009 Saas-Feen half-pipe-kilpailussa. Paras sijoitus maailmancupin osakilpailussa on seitsemäs tila.


title: Doombringer

text: Doombringer on ruotsalaisen grindcoreyhtye Nasumin livealbumi vuodelta 2008. Albumi nauhoitettiin Japanin Osakassa tammikuussa 2004.


title: Doombringer

text: Albumin Japanin painos sisältää bonusvideon kappaleesta "Scoop".


title: Asisat Oshoala

text: Asisat Lamina Oshoala, MON (s. 9. lokakuuta 1994 Ikorodu) on nigerialainen jalkapalloilija, joka edustaa FA WSL:ssä pelaavaa Liverpool Ladies FC:tä. Pelipaikaltaan Oshoala on hyökkääjä. Hän kuuluu myös Nigerian naisten jalkapallomaajoukkueeseen. Oshoala valittiin vuonna 2014 Afrikan parhaaksi naispelaajaksi ja myös parhaaksi nuoreksi naispelaajaksi.


title: Asisat Oshoala

text: Oshoala edusti vuodet 2009-2013 FC Roboa kotimaassaan. Vuonna 2013 hän siirtyi kotimaansa pääsarjan Rivers Angelsiin, jossa hän voitti Nigerian mestaruuden kaudella 2013-2014. Tammikuussa 2015 Oshoala siirtyi Englannin FA WSL:n hallitsevan mestarin Liverpool LFC:n riveihin.


title: Asisat Oshoala

text: Oshoala edusti Nigerian alle 20-vuotiaiden maajoukkuetta vuodet 2010-2014 pelaten siinä 11 ottelua tehden seitsemän osumaa. Vuonna 2014 hän oli mukana alle 20-vuotiaiden MM-kilpailuissa Kanadassa, jossa Nigeria saavutti hopeaa ja Oshoala oli niin kisojen paras pelaaja kuin paras maalintekijäkin seitsemällä osumallaan.


title: Asisat Oshoala

text: Nigerian naisten jalkapallomaajoukkueessa Oshoala debytoi vuonna 2011. Vuonna 2014 hän oli mukana voittamassa Afrikan-mestaruuskilpailuita Namibiassa. Oshoala oli kisojen paras pelaaja.


title: Asisat Oshoala

text: Nigerian presidentti Goodluck Jonathan nimesi Oshoalan Nigerian yhteisön jäseneksi (MON) syyskuussa 2014. Oshoala tunnetaan lempinimellä Seedorf, viitaten nelinkertaiseen Mestareiden liigan voittajaan Clarence Seedorfiin.


Jääkiekon maailmanmestaruuskilpailut 2021 järjestetään Valko-Venäjän pääkaupungissa Minskissä ja Latvian pääkaupungissa Riiassa. Pitopaikasta äänestettiin 19. toukokuuta 2017 Kölnissä MM-kilpailuiden yhteydessä.


title: Alfred Messel

text: Alfred Messel (1853–1909) oli saksalainen arkkitehti. Hänen merkittävin suunnitelutyönsä oli Berliiniin rakennettu Wertheimin tavaratalo (1897–1904), joka goottilaisista piirteistään huolimatta on merkityksellinen konstruktivismille. Rakennus tuhoutui toisessa maailmansodassa.


title: Dan Snaith

text: Daniel Victor ”Dan” Snaith (s. 1978) on kanadalainen muusikko ja matemaatikko.


title: Dan Snaith

text: Snaith teki musiikkia alun perin nimellä Manitoba, mutta vaihtoi nimen Caribouhun punk-laulaja Richard Manitoban uhattua Snaithia oikeustoimilla taiteilijanimen vuoksi. Snaith on tehnyt myös joitan levytyksiä nimellä Daphni.


title: Kelkkalan kaivos

text: Kelkkalan rautakaivos toimi Tammisaaren Kelkkalan kylässä vuosina 1690–1900. Rautamalmiesiintymän löysi ruukinomistaja Daniel Faxell vuonna 1686 ja malmia louhittiin ainakin vuosina 1690–1707, 1740, 1786–1787, 1853–1864 sekä 1900-luvun alussa. Kelkkalan kaivos koostui joukosta pieniä louhoksia jotka sijaitsivat osittain kaukanakin toisistaan. Kaivoksen malmia käytettiin 1700-luvulla Kullaan ja Fiskarsin ruukkien masuuneissa. Yhteensä kaivoksesta louhittiin malmia sen toiminta-aikana 2 739 tonnia (toisen lähteen mukaan 2 190 tonnia) ja malmin keskipitoisuus oli 35%.


title: James McPake

text: James McPake (s. 24. kesäkuuta 1984 Bellshill, Skotlanti) on skotlantilaissyntyinen pohjoisirlantilainen jalkapalloilija, pelipaikaltaan keskuspuolustaja. Hän on edustanut kesästä 2014 lähtien Skotlannin valioliigassa pelaavaa Dundeetä.


title: James McPake

text: Vuonna 2000 ensimmäisen ammattilaissopimuksensa solminut McPake on pääasiassa pelannut synnyinmaassaan Skotlannissa. Vuosina 2009–2012 hän edusti englantilaista Coventry Cityä, mutta jäi seurassa osittain loukkaantumisten vuoksi melko vähälle peliajalle.


title: James McPake

text: Nykyiseen seuraansa Dundeehen McPake teki vapaana pelaajana sopimuksen toukokuussa 2014, ja tammikuussa 2015 solmi seuran kanssa jatkosopimuksen kesään 2017 saakka.


title: James McPake

text: McPake pelasi Pohjois-Irlannin A-maajoukkueessa yhden 6-0 -tappioon päättyneen ottelun Alankomaita vastaan kesäkuussa 2012. Hän on edustuskelpoinen toisen isovanhempansa kautta.


title: Paul Hanlon

text: Paul Hanlon (s. 20. tammikuuta 1990 Edinburgh) on skotlantilainen jalkapalloilija, pelipaikaltaan keskuspuolustaja. Hän edustaa Skotlannin valioliigassa pelaavaa Hiberniania, jonka edustusjoukkueessa Hanlon debytoi tammikuussa 2008.


title: Paul Hanlon

text: Hanlon on edustanut Skotlantia nuorisomaajoukkueissa U19- ja U21-tasoilla. Hän on myös ajoittain toiminut kapteenin tehtävissä.


title: Live in Europe

text: Live in Europe voi tarkoittaa ainakin seuraavia:


title: Chris Iwelumo

text: Christopher Robert "Chris" Iwelumo (s. 1. elokuuta 1978 Coatbridge) on skotlantilainen jalkapalloilija, pelipaikaltaan hyökkääjä.


title: Chris Iwelumo

text: Iwelumon isä on nigerialainen ja äiti skotlantilainen.


title: Chris Iwelumo

text: Vuonna 1995 alkaneella ammattilaisurallaan Iwelumo on edustanut vuoden 2014 loppuun mennessä yhteensä 18 eri seuraa neljässä eri maassa. Englannin Valioliigassa Iwelumo pelasi 15 ottelua Wolverhamptonin riveissä kaudella 2009–10.


title: Chris Iwelumo

text: Eniten otteluita samassa seurassa Iwelumolle tuli vuosina 2005–2007 Colchester Unitedissa, jossa hän teki 92 sarjaottelussa 35 maalia.


title: Chris Iwelumo

text: Iwelumo on pelannut Skotlannin A-maajoukkueessa neljä ottelua. Hän on myös ajoittain toiminut kapteenin tehtävissä.


title: Chris Iwelumo

text:
Brighton & Hove Albion
 Colchester United
 Wolverhampton Wanderers
 St. Johnstone


title: Kittilän kapina 1917

text: Kittilän kapina tapahtui Kittilässä marraskuun 1917 suurlakon jälkimainingeissa 24. marraskuuta 1917. Kapinan yhteydessä ammuttiin Lapin kihlakunnan kruununvouti Axel Sandström (1867–1917).


title: Kittilän kapina 1917

text: Hitaan tiedonkulun vuoksi suurlakko pääsi Kittilässä alkamaan vasta 20. marraskuuta. Suurlakon päätyttyä järjestettiin Kittilän työväentalolla lauantai-iltana 24. marraskuuta Kittilän kunnallisjärjestön koollekutsuma kansalaiskokous joka päätti muun muassa erottaa Kittilän poliisin, nimismies Aarne Auliksen ja kruununvouti Sandströmin. Kruununvouti Sandström oli mukana Kittilän kunnallispolitiikassa ja hän oli jyrkillä ja kärkevillä mielipiteillään joutunut usein vastakkain paikallisten työväenliikkeen edustajien kanssa. Kokous valitsi lähetystön jonka tehtävänä oli viedä tieto erottamisesta Sandströmille.


title: Kittilän kapina 1917

text: Kun lähetystö saattoväkineen tuli kruununvoudin virkatalolle myöhään samana iltana ja esitti tälle vaatimuksen erota virastaan sekä luovuttaa virka-arkisto kruununvouti käski väkijoukkoa hajaantumaan ja ampui sitten eri lähteistä riippuen joko asuntonsa eteisen kattoon tai sitten väkijoukkoa kohti. Tällöin väkijoukossa ollut Väinö (Verneri) Vettanen ampui toverinsa Kalle Lehtisen yllytyksestä kohti kruununvoutia joka sai kuolettavan osuman laukauksista. Vettanen oli entisen kirkkoväärti Mikko Vettasen poika jonka kerrotaan saaneen kruununvoudilta aikanaan korvapuustin ja Lehtinen oli puolestaan kruununvouti Sandströmin erottama entinen poliisi.


title: Kittilän kapina 1917

text: Samassa yhteydessä kapinalliset valtasivat Kittilän lennätin- ja puhelinlaitoksen. He lähettivät sähkeen SDP:n Lapin piirijärjestön sihteerille pyytäen lähettämään Kittilään aseita mutta vastauksessaan piirisihteeri kehotti kittiläläisiä rauhallisuuteen. Myöhemmin tehdyn nimismiehen kertomuksen mukaan kapinalliset olisivat myös lähettäneet Oulun läänin maaherralle sähkeen jossa ilmoitettiin kruununvoudin kuolleen "kansaa vastaan nostamassaan kapinassa". Kapinalliset lopettivat lennätintoimiston valtauksen jo seuraavana maanantaina ja lupasivat nimismies Aulikselle viran takaisin jos tämä alkaisi esiintyä kansan miehenä ja luopuisi Sandströmin tapon selvittelystä. Vettanen ja Lehtinen pidätettiin mutta työväestö esti heidän siirtämisensä Kittilästä Oulun vankilaan. Myöhemmin syytetyt pääsivät pakenemaan ja siirtyivät itärajan yli Venäjän puolelle. Sandströmin surma jakoi siihen saakka yhtenäisinä toimineen Kittilän työväestön maltillisiin ja jyrkän linjan kannattajiin. Aseellista toimintaa Kittilässä ei kuitenkaan enää jatkettu.


title: Smurffit 2

text: Smurffit 2 () on vuonna 2013 ensi-iltansa saanut Raja Gosnellin ohjaama koko perheen komediaelokuva ja jatko-osa elokuvalle "Smurffit" (2011). Se perustuu löyhästi belgialaisen sarjakuvapiirtäjä Peyon luomiin Smurffit-hahmoihin. Elokuvassa nähdään sekä ääniroolitettuja animaatiohahmoja että oikeita näyttelijöitä. Pääosia esittävät Neil Patrick Harris, Brendan Gleeson, Jayma Mays ja Hank Azaria. Elokuvan lopputeksteissä on muistettu Suursmurffin pitkäaikaista ääninäyttelijää Jonathan Wintersiä joka menehtyi huhtikuussa 2013.


title: Smurffit 2

text: Elokuvan ensi-ilta oli Yhdysvalloissa 31. heinäkuuta 2013 ja se julkaistiin myös 3D:nä. Britney Spears laulaa elokuvan tunnuskappaleen “Ooh La La”. "Smurffit 2" sai edeltäjänsä tavoin lähinnä negatiivista palautetta ja tuotti kaksi kertaa vähemmän, mutta oli silti lippukassamenestys.


title: Smurffit 2

text: "Smurffit 2" on dubattu myös suomeksi.


title: Smurffit 2

text: Velho Gargamel loihtii maailmaan muutaman pahanilkisen smurffimaisen hahmon, tuhmurin, joiden kautta hän toivoo saavansa käyttöön salaperäisiä voimia sisältävän smurffiesanssin. Mutta kun Gargamel tajuaa, että esanssin voi saada vain oikealta smurffilta ja että Smurffiinan tuntema loitsu voi tehdä tuhmureista oikeita smurffeja, hän sieppaa Smurffiinan mukanaan Pariisiin, jossa on saavuttanut mainetta maailman mahtavimpana velhona. Suursmurffi, Tohelo, Ärjy ja Kauno yhdistävät siis jälleen voimansa ihmisystäviensä kanssa pelastaakseen tuhmureiden kanssa ystävystyneen Smurffiinan, vakuuttaakseen heidän aidon rakkautensa tätä kohtaan, vaikka onkin erilainen.


title: Dorabellan salakirjoitus

text: Dorabellan salakirjoitus on yksi tunnetuimpia avaamattomia salakirjoituksia, jonka on kirjoittanut englantilainen säveltäjä Edward Elgar. Viesti oli kirjoitettu hänen vaimolleen Dora Pennylle (josta salakirjoituksen nimi tulee). Viestin päivämäärä on 17. heinäkuuta 1897. Säveltäjänurasta johtuen on arveltu, ettei viesti sisällä mitään viestiä, vaan sävellyksen.


title: Dorabellan salakirjoitus

text: Viesti on pituudeltaan 87 merkkiä, joita on 24 erilaista (englannin kielessä on käytössä 25 kirjainta, A-Z). Jokaisessa merkissä on yhdestä neljään puoliympyrää. Merkki voi olla kääntyneenä 8 eri suuntaan. Viimeisen rivin viidennen merkin jälkeen nähdään pieni piste. Sen merkitys ei ole selvä.


title: Dorabellan salakirjoitus

text: Toistaiseksi viestiin ei ole saatu järkevää ratkaisua, vaikka monia hyviä ratkaisuja on esitetty.


title: Rodhocetus

text: Rodhocetus oli muinaisvalaisiin kuulunut suku, joka eli eoseenikaudella Pakistanin alueella. Se oli noin 2,5 metriä pitkä petoeläin. Sillä oli räpylämäiset jalat ja takajalat olivat etujalkoja pidemmät. Se ei pystynyt levittämään käsiänsä kuten tavalliset valaat. Se ui liikuttelemalla pitkiä raajojaan suoraan rinnan alapuolella (koiranuinti). "Rodhocetuksella" oli raajat, kuten maaeläimellä ja räpylät evien sijaan, joka osoittaa että se oli hiljattain muuttanut maalta veteen. Sen lyhyt häntä muistutti peräsintä. Sillä uskottiin aluksi olevan haara pyrstössä kuten nykyisillä valailla, mutta oletus hylättiin myöhemmin. "Rodhocetuksen" litteä ja pitkä kallo muistuttaa krokotiiliä tai nykyistä valasta ja sillä oli samankaltaiset silmäkuopat. Hampaat olivat suuret ja terävät kuten nykyisillä haikaloilla, ja sopeutuneet kalan nappaamiseen ja mustekalan syömiseen. "Rodhocetuksen" korvaluut olivat jo erittäin valasmaiset, ja se aisti veden värähtelyitä leukaluunsa avulla.


title: Mait Metsanurk

text: Mait Metsanurk, oik. "Eduard Hubel" (1879–1957) oli virolainen kirjailija, joka herätti huomiota naturalistisella maaseutuelämää käsittelevällä romaanilla "Vahesaare Villem". joka ilmestyi 1909. Teosten aiheet olivat ajankohtaisia yhteiskunnallisia ongelmia. Hän uudisti virolaista historiallista romaania teoksella "Ümera jõel" (1934, suom. "Mägisten nuori päällikkö" 1936), jonka suomennoksessa tekijänimenä on Mait Metsänurk.


title: Viialan vaneritehdas

text: Viialan vaneritehdas oli Akaan Viialassa vuoteen 2004 saakka toiminut koivuvaneria tuottanut vaneritehdas.


title: Viialan vaneritehdas

text: Viialan vaneritehtaan historia alkoi vuonna 1873 perustetusta Akaan höyrysahasta ("Akkas Ångsågs Ab"). Sahan yhteyteen perustettiin 1890 Viialan lasitehdas joka käytti polttoaineena sahalta syntynyttä puujätettä. Akkas Ångsåg Ab:n nimeksi muuttui "Viiala Oy" vuonna 1937 josta tul sittemmin Oy Wilh. Schauman Ab:n tytäryhtiö. Sahaustoiminta jatkui Viialassa vuoteen 1957 saakka mutta lasitehtaan toiminta päättyi jo 1937. Vuonna 1942 aloitettiin sitten vanerin valmistus ja puutaloja valmistettiin 1947–1956. Vuonna 1956 Viiala Oy perusti Suomen ensimmäisen lastulevytehtaan joka toimi aina vuoteen 1978 saakka.


title: Viialan vaneritehdas

text: Viimeksi Viialan vaneritehdas oli UPM:n omistuksessa. Tehtaalla oli noin 200 työntekijää ja se valmisti vuodessa 35 000 m3 pinnoitettua koivuvaneria eurooppalaiselle kuljetusvälineteollisuudelle. UPM ilmoitti syyskuussa 2004 lopettavansa tehtaan toiminnan vuoden loppuun mennessä ja joulukuussa 2004 tehtaan 171 työntekijää irtisanottiin.


title: Viialan vaneritehdas

text: Tehtaan sulkemisen jälkeen UPM vuokrasi tehdasalueen 10 vuodeksi monitoimiyrittäjä Mauno Huhtalalle joka on jälleenvuokrannut tehtaan tiloja useille yrityksille. UPM ilmoitti kesällä 2014 purkavansa tehtaan voimalaitoksen ja savupiipun vuonna 2015. Viialan rautatieasemalta tehtaalle johtanut sivuraide poistettiin syksyllä 2010 samassa yhteydessä kun Viialan aseman sivuraiteet purettiin.


title: Maarit Salolainen

text: Maarit Salolainen (s. 21. syyskuuta 1966 Helsinki) on suomalainen muotoilujohtaja, tekstiilisuunnittelija ja tekstiilitaiteilija.


title: Maarit Salolainen

text: Salolainen valmistui taiteen maisteriksi tekstiilitaiteen linjalta Taideteollisesta korkeakoulusta vuonna 1992. Valmistumisen jälkeen hän työskenteli vapaana taiteilijana Düsseldorfissa ja Wienissä. Vuosina 2003-2006 Salolainen toimi muotoilujohtajana itävaltalaisessa Backhausen Interior Textiles –kutomossa. Tämän jälkeen vuonna 2006 Salolainen siirtyi suomalaisen sisustustekstiilejä valmistavan yrityksen Lauritzon’sin muotoilujohtajaksi, jossa hän toimi vuoteen 2011 saakka. Vuodesta 2011 hän on toiminut intialaisen F&F Floor and Furnishings -yrityksen taiteellisena johtajana.


title: Maarit Salolainen

text: Maarit Salolainen nimitettiin Aalto-yliopiston taiteiden ja suunnittelun korkeakoulun Muotoilun laitokselle osa-aikaiseksi professoriksi vuonna 2013 alanaan 3D-pintasuunnittelu, erityisesti tekstiilimateriaalit. Salolainen valittiin vuonna 2014 Vuoden tekstiilitaiteilijaksi.


title: Maarit Salolainen

text: Maarit Salolaisen julkisiin töihin lukeutuu Berliinin pohjoismaisten suurlähetystöjen Felleshus-rakennuksessa sijaitseva "Norrljus" vuodelta 1999.


title: Lauri Meurman

text: Lauri Olavi Meurman (s. 23. marraskuuta 1924 Helsinki) on suomalainen patologi ja professori emeritus.


title: Lauri Meurman

text: Meurmanin vanhemmat olivat professori Mauri Olavi Meurman ja Xenia Eriksson. Hän avioitui vuonna 1950 Majlis Viola Petterssonin kanssa. Meurman tuli ylioppilaaksi Turun suomalaisedsta yhteiskoulusta 1943 ja valmistui lääketieteen lisensiaatiksi 1952. Patologian erikoispätevyyden hän sai 1956. Uransa alkuvaiheessa Meurman toimi Turun yliopiston assistenttina ja Kuopion keskussairaalan patologian ylilääkärinä. Meurman oli Kuopion korkeakoulun patologian professori vuodesta 1972 vuoteen 1978 ja Turun yliopistollisen keskussairaalan keskuslaboratorion patologian osaston ylilääkäri 1978 alkaen. Hän tutki muun muassa asbestin biologisia vaikutuksia.


title: Protocetus

text: Protocetus oli muinaisvalaisiin kuulunut suku, joka eli eoseenikaudella Egyptin alueella. Sen edeltäjiä valaiden evoluutiossa olivat "Pakicetus, Ambulocetus" ja "Rodhocetus" ja seuraajia "Dorudon" ja "Basilosaurus". "Protocetus" oli petoeläin ja se oli noin 2,5 metriä pitkä. Sen eturaajat olivat vielä räpylämäiset, mutta takaraajat olivat muuttuneet evämäisiksi.


title: Yrjö Meurman

text:
Kaarlo Yrjö Agathon Meurman (1888–1960) oli Helsingin yliopiston korva-, nenä- ja kurkkutautiopin professori 1931–1957, ja hän oli arvostettu korvalääkäreiden kouluttaja.
Toimi sisällissodan aikana kenraali Linderin esikuntalääkärinä.


title: Yrjö Meurman

text: Meurmanin veljiä ovat Otto-Iivari Meurman ja Olavi Meurman.


title: The Mills Brothers

text: The Mills Brothers, joskus The Four Mills Brothers, oli yhdysvaltalainen lauluyhtye, jonka pitkä ura ulottui 1920-luvun lopulta 2000-luvulle. Yhtye muodostui alun perin neljästä Ohion osavaltion Piquassa syntyneestä veljeksestä. Yhtye teki yli 2 000 levytystä, jotka myivät yhteensä yli 50 miljoonaa ja saivat lähes 40 kultalevyä. The Mills Brothers hyväksyttiin Vocal Group Hall of Fameen vuonna 1998.


title: The Mills Brothers

text: Vanhin veljeksistä oli basso ja kitaristi John C. Junior (1910–1936), seuraava kakkostenori Herbert (1912–1989), toiseksi nuorin baritoni Harry (1913–1982) ja nuorin ykköstenori Donald (1915–1999). Heidän isällään oli parturiliike ja oma "barbershop quartet" -lauluyhtye. Pojat lauloivat parissakin kirkkokuorossa ja kerääntyivät usein koulun jälkeen isän parturiliikkeen eteen laulamaan ja soittamaan kazoota.


title: The Mills Brothers

text: Mills Brothersin tunnusomainen soitinten matkiminen ihmisäänillä syntyi, kun Harry unohti kazoonsa kotiin poikien esiintyessä Piquan oopperatalon uusien kykyjen showssa. Hän teki kämmenistään kupin suunsa ympärille ja imitoi trumpettia. Pian basso John imitoi samalla tavoin tuubaa, Herbert toista trumpettia ja Donald pasuunaa.


title: The Mills Brothers

text: Vuonna 1928 Millsin veljekset kävi koe-esiintymässä WLW-radioasemalla Cincinnatissä ja saivat kiinnityksen radion vakioesiintyjiksi. Onni potkaisi, kun Cincinnatissä vieraillut Duke Ellington kuuli poikien laulavan ja päätti järjestää heille levytyssopimuksen newyorkilaisen Okeh Records -levy-yhtiön kanssa. New Yorkissa he esiintyivät useilla nimillä, kunnes kolmen vuoden sopimus CBS-radioyhtiön kanssa 1930 vakiinnutti nimeksi The Mills Brothers. Se oli ensimmäinen afroamerikkalainen kokoonpano, joka sai oman maanlaajuisen radioshown.


title: The Mills Brothers

text: Yhtye siirtyi Brunswick Records -levy-yhtiöön, jossa Harry DaCostan sanoittama ”Tiger Rag” vei veljekset listaykkösiksi. Vuonna 1934 he vaihtoivat taas levymerkkiä Deccalle, jonka tallissa yhtye pysyi 1950-luvulle asti. Tuodakseen uskottavuutta heidän soitinimitoinneilleen, sekä Brunswick että Decca lisäsivät levyihin tekstin: ”Tällä äänitteellä ei kitaran lisäksi käytetä muita soittimia tai mekaanisia laitteita.” Myös radioesiintymisissä yleensä kuulutettiin sama asia.


title: The Mills Brothers

text: The Mills Brothers oli radion alkuvuosien suosituimpia esiintyjiä. He esiintyivät omien ohjelmiensa lisäksi muun muassa Rudy Valléen ja Bing Crosbyn kanssa, ja heitä sponsoroivat suurimmat radiomainostajat kuten Standard Oil ja Procter & Gamble. Heistä ja muista radiosuosikeista tehtiin myös elokuvia. Yhtye esiintyi muun muassa elokuvissa "20 miljoonaa rakastettua" ((1934) and "Laulaja Venetsiasta" (1935). Heidän suuria hittejään olivat ”Lazy Bones,” ”Sweet Sue,” ”Lulu’s Back in Town,” ”Bye-Bye Blackbird,” ”Sleepy Head” ja ”Shoe Shine Boy”.


title: The Mills Brothers

text: Vuonna 1934 The Mills Brothersista tuli ensimmäiset Britannian kuninkaallisille esiintyneet mustat esiintyjät. Englannin-matkalla vanhin veljeksistä John sai kuitenkin keuhkokuumeen, joka uusiutui 1936 ja vei hänet kuolemaan. Hänen tilalleen tuli poikien isä, parturi John Mills Senior.


title: The Mills Brothers

text: Toisen maailmansodan vuosina The Mills Brothers kiersi laajasti Euroopassa, Australiassa ja Etelä-Amerikassa. Kun Harry joutui armeijaan, häntä sijaisti ensimmäinen perheen ulkopuolinen laulaja, Gene Smith. Poissaolo Yhdysvalloista aiheutti yhtyeelle sen, että ”kotimarkkinoilla” heidät jätti varjoonsa uusi musta lauluyhtye The Ink Spots. Sotavuosina he levyttivät muun muassa laulut ”Someday You’ll Want Me to Want You,” ”Swing Is the Thing,” ”Long About Midnight,” ”Organ Grinder’s Swing” ja ”The Song is Ended”. He kunnioittivat uransa alkuun laittanutta Duke Ellingtonia versiolla hänen "Caravanistaan", ja sitä seurasi lisää klassikoksi jääneitä levytyksiä: ”South of the Border”, ”Ain’t Misbehavin’'”, ”[It Don’t Mean a Thing (If It Ain’t Got That Swing)]]”, ”Jeepers Creepers”, ”Three Little Fishies” ja ”Basin Street Blues.” Vuonna 1943 kappaleen ”I’ll Be Around” B-puolella julkaistusta laulusta ”Paper Doll” tuli Mills Brothersin suosituin levytys yli kuuden miljoonan myynnillään.


title: The Mills Brothers

text: The Mills Brothersin suosio ei juuri kärsinyt rock and rollin synnystä 1950-luvulla, vaan yhtye kykeni yhä tuottamaan hittejä kuten ”You’re Nobody till Somebody Loves You”, ”The Jones Boy,” ”Yellow Bird”, ”Standing on the Corner” ja ”If I Had My Way”. Vuonna 1957 veljesten 68-vuotias isä jäi pois yhtyeestä, joka jatkoi triona. Heistä tuli suosittuja televisioesiintyjiä muun muassa Jack Bennyn, Perry Comon, Pat Boonen ja Dean Martinin nimeä kantaneissa ohjelmissa. Levy-yhtiön vaihto Deccalta Dot Recordsille tuotti hitin The Silhouettes -yhtyeen laulun ”Get a Job” coverversiosta.


title: The Mills Brothers

text: Vuoden 1968 ”Cab Driver” jäi The Mills Brothersin viimeiseksi listamenestykseksi. Vuonna 1976 yhtye vietti 50-vuotistaiteilijajuhlaansa Los Angelesissa Bing Crosby juontaman konsertin myötä. Veljestrio jatkoi vielä esiintymisiä oldies-piireissä Harryn kuolemaan 1982 saakka, sitten Herbert ja Donald duona Herbertin kuolemaan 1989 saakka. Sen jälkeen Donald otti mukaan kolmatta polvea eli poikansa John Mills III:n. Vuonna 1998 Donald Mills vastaanotti kaikkien veljesten ja isän elämäntyöstä Grammy-palkinnon. Seuraavana vuonna myös Donald kuoli, ja John III otti The Mills Brothers -nimen käyttöönsä ja muodosti duon entisen The Platters -ykköstenorin Paul Robin kanssa.


title: Fagervikintie

text: Fagervikintie on museotieksi otettu osa Raaseporin ja Inkoon välistä yhdystie 1050:aa Inkoon Fagervikissä. Se on Suomen lyhyin museotie, sen pituus on vain 1,1 kilometriä. Tie johtaa Fagervikin kylän ja ruukkialueen läpi. Ruukinalue sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin, kuten myös Suuri Rantatie. Myös museotienä oleva Tallimäki–Virojoki-tie Kymenlaaksossa on Suuren Rantatien osa.


title: Fagervikintie

text: Fagervikintie otettiin museotieksi vuonna 1982. Tie noudattaa vanhaa Suuren Rantatien eteläisemmän eli niin sanotun Alemman Maantien reittiä. Suuri Rantatie oli raivattu maantieksi jo 1200-luvulla ja se oli vakiintunut 1300-luvulla. Rantatien kulku on selostettu Suomen ensimmäisessä tieluettelossa, jonka laati Jaakko Teitti vuosina 1555–1556.


title: Fagervikintie

text: Fagervikin museotien toinen pää on yhdystie 1050:n ja Barösundintien (yhdystie 1104) risteyksessä ja toinen Bruksträsketin rannassa. Tie on kapea, mutkainen ja mäkinen ja se on päällystetty.


title: Juupajoen kirkko

text: Juupajoen kirkko on 1838-1846 rakennettu puinen kahdeksankulmainen eli ns. mutterikirkko Juupajoella. Kirkon rakentajat eivät ole tiedossa. Kirkon ulkokatteena on lyhtyyn päättyvä särmäkartio ja sisäkatteena puukupu. Kirkon pinta-ala on 301 neliötä ja siellä on istumapaikkoja 450 hengelle. Erillinen puinen kellotapuli on rakennettu 1840, sen kellot ovat vuosilta 1858 ja 1905. Kirkon alttaritaulun "Pyhä Ehtoollinen" on maalannut Ilmari Launis 1917, samoin kuin tehnyt kirkon lasimaalaukset. Kirkon 10-äänikertaiset urut on valmistanut Kangasalan urkutehdas 1917. Kirkkoa on korjattu aiemmin 1903, 1917 ja 1921. Myöhempiä korjauksia tehtiin 1939, jolloin kirkko sai keskuslämmityksen, 1983 sekä 1998-1999, jolloin korjattiin lahovaurioita ja uusittiin sekä ulko- että sisämaalauksia.


title: Gösta Mickwitz

text: Gösta Mickwitz (1917–2003) oli suomalainen taloustieteilijä. Hän oli kansantaloustieteen professori 1957–1960 Yhteiskunnallisessa korkeakoulussa, 1960–1962 sekä 1977–1983 Helsingin yliopistossa ja 1962–1976 Svenska handelshögskolanissa, jossa hän oli rehtori 1971–1975.


title: Gösta Mickwitz

text: Hänen veljensä oli historiantutkija Gunnar Mickwitz.